qundao/data-zh-poetry huggingface dataset:
赠和龙妙空禅师
作者：王继勋
朝代：唐

白面山南灵庆院，茅斋道者雪峰禅。只栖云树两三亩，不下烟萝四五年。猿鸟认声呼唤易，龙神降伏住持坚。谁知今日秋江畔，独步医王阐法筵。
赠和龙妙空禅师
作者：王继勋
朝代：唐

白麵山南灵庆院，茅斋道者雪峰禅。
只栖云树两三亩，谁知今日秋江畔，独步医王阐法筵。
题建造寺
作者：王继勋
朝代：唐

曾看画图劳健羡，如今亲见画犹粗。减除天半石初泐，欠却几株松未枯。题像阁人渔浦叟，集生台鸟谢城乌。我来一听支公论，自是吾身幻得吾。
题建造寺
作者：王继勋
朝代：唐

曾看画图劳健羡，如今亲见画犹麄。
减除天半石初泐，欠却几株松未枯。
题像阁人渔浦叟，集生台鸟谢城乌。
我来一听支公论，自是吾身幻得吾。
久客斋府病归言志
作者：王绩
朝代：唐

君王[邸茅]（据李抄本补）宽，[修]（行）竹正檀栾。
构山临下杜，穿渠入上兰。
天人多晏喜，宾宷盛鹓鸾。
玉舄镇花簟，金环□果盘。
斗鷄新市望，走马章台看。
别有恩光重，恆嗟报答难。
沉绵赴漳浦，羁旅别长安。
玄渚芦花白，黄山梨叶丹。
故人傥相念，应知归路寒。
九月九日
作者：王绩
朝代：唐

九日重阳节，三秋季月残。
菊花催晚［气］（据《古今岁时杂咏》补），萸房避早寒。
霜浓鹰击远，雾重雁飞难。
谁忆龙山外，萧条边兴阑？（按：《古今岁时杂咏》卷三十三以此诗为崔善为作，《全唐诗》卷八八二据以收入。
今移正重收。
）。
九月九日赠崔使君善为
作者：王绩
朝代：唐
体裁：五言律诗

野人迷节候，端坐隔尘埃。忽见黄花吐，方知素节回。映岩千段发，临浦万株开。香气徒盈把，无人送酒来。
元正赋附歌
作者：王绩
朝代：唐

献岁风光早，芳春节会多。
径潘三月内，恣意饱相（五卷本作「经」）过。
（伯二八一九卷，又五卷本《王无功文集》卷一。
）。
初春
作者：王绩
朝代：唐
体裁：五言绝句

春来日渐长，醉客喜年光。稍觉池亭好，偏宜酒瓮香。
北山
作者：王绩
朝代：唐

旧知山裏绝氛埃，登高日暮心悠哉。
子平一去何时返，槁项同枯木，丹心等死灰。
北山
作者：王绩
朝代：唐

旧知山裏绝氛埃，登高日暮心悠哉。
子平一去何时返？仲叔长游遂不来。
幽兰独夜清琴曲，桂树凌云浊酒杯。
槁项同枯木，丹心等死灰。
北山
作者：王绩
朝代：唐

旧知山里绝氛埃，登高日暮心悠哉。子平一去何时返，
仲叔长游遂不来。幽兰独夜清琴曲，桂树凌云浊酒杯。
槁项同枯木，丹心等死灰。
北山
作者：王绩
朝代：唐
体裁：古风

旧知山里绝氛埃，登高日暮心悠哉。子平一去何时返？仲叔长游遂不来。幽兰独夜清琴曲，桂树凌云浊酒杯。槁项同枯木，丹心等死灰。
古意六首
作者：王绩
朝代：唐

幽人在何所，紫岩有仙躅。
月下横宝琴，此外将安欲。
材抽峄山干，徽点昆丘玉。
漆抱蛟龙唇，丝缠凤凰足。
前弹广陵罢，后以明光续。
百金买一声，千金传一曲。
世无钟子期，谁知心所属。
竹生大夏溪，苍苍富奇质。
绿叶吟风劲，翠茎犯霄密。
霜霰封其柯，鹓鸾食其实。
宁知轩辕后，更有伶伦出。
刀斧俄见寻，根株坐相失。
裁为十二管，吹作雄雌律。
有用虽自伤，无心复招疾。
不如山上草，离离保终吉。
宝龟尺二寸，由来宅深水。
浮游五湖内，宛转三江裏。
何不深复深，轻然至溱洧。
溱洧源流狭，春秋不濡轨。
渔人递往还，网罟相萦藟。
一朝失运会，刳肠血流死。
丰骨输庙堂，鲜腴藉笾簋。
弃置谁怨尤，自我招此否。
余灵寄明卜，复来钦所履。
松生北岩下，由来人径绝。
布叶捎云烟，插根拥岩穴。
自言生得地，独负凌云洁。
何时畏斤斧，几度经霜雪。
风惊西北枝，雹陨东南节。
不知岁月久，稍觉枝干折。
藤萝上下碎，枝干纵横裂。
行当糜烂尽，坐共灰尘灭。
宁关匠石顾，岂为王孙折。
盛衰自有时，圣贤未尝屑。
寄言悠悠者，无为嗟大耋。
桂树何苍苍，秋来花更芳。
自言岁寒性，不知露与霜。
幽人重其德，徙植临前堂。
连拳八九树，偃蹇二三行。
枝枝自相纠，叶叶还相当。
去来双鸿鹄，栖息两鸳鸯。
荣荫诚不厚，斤斧亦勿伤。
赤心许君时，此意那可忘。
彩凤欲将归，提罗出郊访。
罗张大泽已，凤入重云扬。
朝栖昆阆木，夕饮蓬壶涨。
问凤那远飞，贤君坐相望。
凤言荷深德，微禽安足尚。
但使雏卵全，无令矰缴放。
皇臣力牧举，帝乐箫韶畅。
自有来巢时，明年阿阁上。
古意六首
作者：王绩
朝代：唐

幽人在何所，紫岩有仙躅。
月下横宝琴，此外将安欲。
材抽峄山干，徽点昆丘玉。
漆抱蛟龙唇，丝缠凤凰足。
前弹广陵罢，后以明光续。
百金买一声，千金传一曲。
世无钟子期，谁知心所属。
竹生大夏溪，苍苍富奇质。
绿叶吟风劲，翠茎犯霄密。
霜霰封其柯，鹓鸾食其实。
宁知轩辕后，更有伶伦出。
刀斧俄见寻，根株坐相失。
裁为十二管，吹作雄雌律。
有用虽自伤，无心复招疾。
不如山上草，离离保终吉。
宝龟尺二寸，由来宅深水。
浮游五湖内，宛转三江里。
何不深复深，轻然至溱洧。
溱洧源流狭，春秋不濡轨。
渔人递往还，网罟相萦藟。
一朝失运会，刳肠血流死。
丰骨输庙堂，鲜腴藉笾簋。
弃置谁怨尤，自我招此否。
馀灵寄明卜，复来钦所履。
松生北岩下，由来人径绝。
布叶捎云烟，插根拥岩穴。
自言生得地，独负凌云洁。
何时畏斤斧，几度经霜雪。
风惊西北枝，雹陨东南节。
不知岁月久，稍觉枝干折。
藤萝上下碎，枝干纵横裂。
行当糜烂尽，坐共灰尘灭。
宁关匠石顾，岂为王孙折。
盛衰自有时，圣贤未尝屑。
寄言悠悠者，无为嗟大耋。
桂树何苍苍，秋来花更芳。
自言岁寒性，不知露与霜。
幽人重其德，徙植临前堂。
连拳八九树，偃蹇二三行。
枝枝自相纠，叶叶还相当。
去来双鸿鹄，栖息两鸳鸯。
荣荫诚不厚，斤斧亦勿伤。
赤心许君时，此意那可忘。
彩凤欲将归，提罗出郊访。
罗张大泽已，凤入重云飏。
朝栖昆阆木，夕饮蓬壶涨。
问凤那远飞，贤君坐相望。
凤言荷深德，微禽安足尚。
但使雏卵全，无令矰缴放。
皇臣力牧举，帝乐箫韶畅。
自有来巢时，明年阿阁上。
古意六首
作者：王绩
朝代：唐

幽人在何所？紫岩有仙躅。月下横宝琴，此外将安欲。材抽峄山干，徽点昆丘玉。漆抱蛟龙唇，丝缠凤凰足。前弹广陵罢，后以明光续。百金买一声，千金传一曲。世无钟子期，谁知心所属。竹生大夏溪，苍苍富奇质。绿叶吟风劲，翠茎犯霄密。霜霰封其柯，鹓鸾食其实。宁知轩辕后，更有伶伦出。刀斧俄见寻，根株坐相失。裁为十二管，吹作雄雌律。有用虽自伤，无心复招疾。不如山上草，离离保终吉。宝龟尺二寸，由来宅深水。浮游五湖内，宛转三江里。何不深复深，轻然至溱洧。溱洧源流狭，春秋不濡轨。渔人递往还，网罟相萦藟。一朝失运会，刳肠血流死。丰骨输庙堂，鲜腴籍笾簋。弃置谁怨尤，自我招此否。馀灵寄明卜，复来钦所履。松生北岩下，由来人径绝。布叶捎云烟，插根拥岩穴。自言生得地，独负凌云洁。何时畏斤斧，几度经霜雪。风惊西北枝，雹陨东南节。不知岁月久，稍觉枝干折。藤萝上下碎，枝干纵横裂。行当糜烂尽，坐共灰尘灭。宁关匠石顾，岂为王孙折。盛衰自有时，圣贤未尝屑。寄言悠悠者，无为嗟大耋。桂树何苍苍，秋来花更芳。自言岁寒性，不知露与霜。幽人重其德，徙植临前堂。连拳八九树，偃蹇二三行。枝枝自相纠，叶叶还相当。去来双鸿鹄，栖息两鸳鸯。荣荫诚不厚，斤斧亦勿伤。赤心许君时，此意那可忘。彩凤欲将归，提罗出郊访。罗张大泽已，凤入重云飏。朝栖昆阆木，夕饮蓬壶涨。问凤那远飞，贤君坐相望。凤言荷深德，微禽安足尚。但使雏卵全，无令矰缴放。皇臣力牧举，帝乐箫韶畅。自有来巢时，明年阿阁上。
古意六首·一
作者：王绩
朝代：唐

幽人在何所？紫岩有仙躅。
月下横宝琴，此外将安欲。
材抽峄山榦，徽点昆丘玉。
漆抱蛟龙唇，丝缠凤凰足。
前弹广陵罢，后以明光续。
百金买一声，千金传一曲。
世无钟子期，谁知心所属。
古意六首·三
作者：王绩
朝代：唐

宝龟尺二寸，由来宅深水。
浮游五湖内，宛转三江裏。
何不深復深，轻然至溱洧。
溱洧源流狭，春秋不濡轨。
渔人递往还，网罟相萦藟。
一朝失运会，刳肠血流死。
丰骨输庙堂，鲜腴籍笾簋。
弃置谁怨尤，自我招此否。
余灵寄明卜，復来钦所履。
古意六首·二
作者：王绩
朝代：唐

竹生大夏溪，苍苍富奇质。
绿叶吟风劲，翠茎犯霄密。
霜霰封其柯，鹓鸾食其实。
宁知轩辕后，更有伶伦出。
刀斧俄见寻，根株坐相失。
裁为十二管，吹作雄雌律。
有用虽自伤，无心復招疾。
不如山上草，离离保终吉。
古意六首·六
作者：王绩
朝代：唐

彩凤欲将归，提罗出郊访。
罗张大泽已，凤入重云扬。
朝栖昆阆木，夕饮蓬壶涨。
问凤那远飞，贤君坐相望。
凤言荷深德，微禽安足尚。
但使雏卵全，无令[矰]缴放。
皇臣力牧举，帝乐箫韶畅。
自有来巢时，明年阿阁上。
古意六首·其二
作者：王绩
朝代：唐
体裁：古风

竹生大夏溪，苍苍富奇质。绿叶吟风劲，翠茎犯霄密。霜霰封其柯，鹓鸾食其实。宁知轩辕后，更有伶伦出。刀斧俄见寻，根株坐相失。裁为十二管，吹作雄雌律。有用虽自伤，无心复招疾。不如山上草，离离保终吉。
古意六首·其五
作者：王绩
朝代：唐
体裁：古风

桂树何苍苍，秋来花更芳。自言岁寒性，不知露与霜。幽人重其德，徙植临前堂。连拳八九树，偃蹇二三行。枝枝自相纠，叶叶还相当。去来双鸿鹄，栖息两鸳鸯。荣荫诚不厚，斤斧亦勿伤。赤心许君时，此意那可忘。
古意六首·其六
作者：王绩
朝代：唐
体裁：古风

彩凤欲将归，提罗出郊访。罗张大泽已，凤入重云飏。朝栖昆阆木，夕饮蓬壶涨。问凤那远飞，贤君坐相望。凤言荷深德，微禽安足尚。但使雏卵全，无令矰缴放。皇臣力牧举，帝乐箫韶畅。自有来巢时，明年阿阁上。
古意六首·其四
作者：王绩
朝代：唐
体裁：古风

松生北岩下，由来人径绝。布叶捎云烟，插根拥岩穴。自言生得地，独负凌云洁。何时畏斤斧，几度经霜雪。风惊西北枝，雹陨东南节。不知岁月久，稍觉枝干折。藤萝上下碎，枝干纵横裂。行当糜烂尽，坐共灰尘灭。宁关匠石顾，岂为王孙折。盛衰自有时，圣贤未尝屑。寄言悠悠者，无为嗟大耋。
古意六首·四
作者：王绩
朝代：唐

松生北岩下，由来人径绝。
布叶捎云烟，插根拥岩穴。
自言生得地，独负凌云洁。
何时畏斤斧，几度经霜雪。
风惊西北枝，雹陨东南节。
不知岁月久，稍觉枝榦折。
藤萝上下碎，枝榦纵横裂。
行当糜烂尽，坐共灰尘灭。
宁关匠石顾，岂为王孙折。
盛衰自有时，圣贤未尝屑。
寄言悠悠者，无为嗟大耋。
句
作者：王绩
朝代：唐

侧望卿相门，难入坚如石。
（同前卷七四。
转录自祝尚书《〈全唐诗〉小补》。
）。
句
作者：王绩
朝代：唐
体裁：句

琴曲唯留古，书多半是经。横裁桑节杖，直剪竹皮巾。鹤警琴亭夜，莺啼酒瓮春。颜回唯乐道，原宪岂伤贫。寄身千载下，聊游万物初。欲令无作有，翻觉实成虚。双关防易断，只眼畏难全。鱼鳞张九拒，鹤翅拥三边。
句
作者：王绩
朝代：唐

琴曲唯留古，书多半是经。
横裁桑节杖，直剪竹皮巾。
鹤警琴亭夜，莺啼酒瓮春。
颜回唯乐道，原宪岂伤贫。
寄身千载下，聊游万物初。
欲令无作有，翻觉实成虚。
双关防易断，隻眼畏难全。
鱼鳞张九拒，鹤翅拥三边。
同蔡学士君知咏云
作者：王绩
朝代：唐

固阳阴正密，侍族□方和。
巫山臣作赋，汾水帝为歌。
绘色还成锦，轻飞更作罗。
咏妓（一作王勣诗）
作者：王绩
朝代：唐
体裁：五言律诗

妖姬饰靓妆，窈窕出兰房。日照当轩影，风吹满路香。早时歌扇薄，今日舞衫长。不应令曲误，持此试周郎。
咏巫山
作者：王绩
朝代：唐

电影江前落，雷声峡外长。霁云无处所，台馆晓苍苍。
咏怀
作者：王绩
朝代：唐

故乡行云是，虚室坐间同。日落西山暮，方知天下空。
咏怀
作者：王绩
朝代：唐

桑榆汾水北，烟火浊河东。
未必寻归路，居然息转蓬。
故乡行处（《全唐诗》作「云」）是，虚室坐间同。
日落西山暮，方知天下空。
（按：《韵诗阳秋》卷十一、《全唐诗》卷三七收后四句。
）。
咏隐
作者：王绩
朝代：唐

独有幽栖趣，能令俗网赊。
耕夫田作业，巢叟树为家。
晚令柔残黍，春园扫落花。
恝然乘兴往，何必御云车？。
围碁
作者：王绩
朝代：唐

饱食端居暇，披襟[弈]（奕）思专。
雕盘蜃胫饰，帖局象牙缘。
裂地四维举，分麾两阵前。
攒眉思上策，屈指计中权。
劲卒衡（韩校疑为「衝」）围度，奇军略地旋。
鱼鳞张九拒，鹤翅拥三边。
逐征何待应，争锋岂厌先。
双关防易断，隻眼畏难全。
将骄多受辱，敌耻屡摧坚。
骤覩成为败，频看绝更连。
许知愁越復，恤弱贵邢迁。
诽俗韦弘嗣，邀名葛稚川。
分阴虽可重，小道讵宜捐？相公摧屐日，樵客烂柯年。
唐尧犹不弃，孔父尚称贤。
博术存书录，壶经着礼篇。
寄言陆士衡，无嗤王仲宣。
（按：《韵语阳秋》卷十七、《全唐诗》卷三七收「全」、「边」二韵，题作《围棋长篇》。
）。
在京思故园见乡人问
作者：王绩
朝代：唐

旅泊多年岁，老去不知回。
忽逢门前客，道发故乡来。
敛眉俱握手，破涕共衔杯。
殷勤访朋旧，屈曲问童孩。
衰宗多弟侄，若个赏池台。
旧园今在否，新树也应栽。
柳行疏密布，茅斋宽窄裁。
经移何处竹，别种几株梅。
渠当无绝水，石计总生苔。
院果谁先熟，林花那后开。
羁心只欲问，为报不须猜。
行当驱下泽，去剪故园莱。
在京思故园见乡人问
作者：王绩
朝代：唐
体裁：五言排律

旅泊多年岁，老去不知回。忽逢门前客，道发故乡来。敛眉俱握手，破涕共衔杯。殷勤访朋旧，屈曲问童孩。衰宗多弟侄，若个赏池台。旧园今在否，新树也应栽。柳行疏密布，茅斋宽窄裁。经移何处竹？别种几株梅。渠当无绝水，石计总生苔。院果谁先熟，林花那后开。羁心祗欲问，为报不须猜。行当驱下泽，去剪故园莱。
在京思故园见乡人问
作者：王绩
朝代：唐

旅泊多年岁，老去不知迴。
忽逢门前客，道发故乡来。
敛眉俱握手，破涕共衔杯。
殷勤访朋旧，屈曲问童孩。
衰宗多弟侄，若箇赏池台。
旧园今在否，新树也应栽。
柳行疎密布，茅斋宽窄裁。
经移何处竹？别种几株梅。
渠当无绝水，石计总生苔。
院果谁先熟，林花那后开。
羇心祗欲问，为报不须猜。
行当驱下泽，去剪故园莱。
在边三首·三
作者：王绩
朝代：唐

昔岁衔王命，今秋独未旋。
节毛风落尽，衣袖雪霑鲜。
瀚海平连地，狼山峻入天。
何当携侍子，相逐拜甘泉。
在边三首·二
作者：王绩
朝代：唐

羁旅滞胡中，思归道路穷。
犹擎苏武节，尚抱李陵弓。
漠北平无树，关南迥有风。
长安知远近，徒想灞池东。
。
夜还东溪
作者：王绩
朝代：唐
体裁：五言绝句

石苔应可践，丛枝幸易攀。青溪归路直，乘月夜歌还。
寻苗道士山居
作者：王绩
朝代：唐

抱琴欲隐去，杖策访幽潜。
青溪无限曲，丹障几重帘。
水声全绕砌，树影半横檐。
甑尘炊暂拂，鑪香尽更添。
短茅新缚荐，细藋始编檐。
写咒桃为板，题经竹作籤。
紫文千岁蝠，丹书五月蟾。
三山今近远，飞路幸相兼。
尝春酒
作者：王绩
朝代：唐
体裁：五言绝句

野觞浮郑酌，山酒漉陶巾。但令千日醉，何惜两三春。
山中别李处士
作者：王绩
朝代：唐
体裁：五言绝句

为向东溪道，人来路渐赊。山中春酒熟，何处得停家。
山中叙志
作者：王绩
朝代：唐

物外知何事，山中无所有。风鸣静夜琴，月照芳春酒。
直置百年内，谁论千载后。张奉娉贤妻，老莱藉嘉偶。
孟光傥未嫁，梁鸿正须妇。
山中敍志
作者：王绩
朝代：唐
体裁：古风

物外知何事，山中无所有。风鸣静夜琴，月照芳春酒。直置百年内，谁论千载后。张奉娉贤妻，老莱籍嘉偶。孟光傥未嫁，梁鸿正须妇。
山中独坐
作者：王绩
朝代：唐

试逐游山去，聊观避俗情。
引流还当井，凭树即为楹。
酒中添药气，琴裏作松声。
石鑪煎玉髓，土釜出金精。
水碧连年服，云丹计日成。
还看市朝路，无处不营营。
。
山中采药
作者：王绩
朝代：唐

采药北岩阴，乘兴独幽寻。
涧尾泉恆细，山腰溪转深。
石横疑路断，云暗觉峰沉。
薄暮归来去，松丘横夜琴。
山园
作者：王绩
朝代：唐

幽人养性灵，长啸坐山扃。
二月兰心紫，三春柳色青。
捲帘看水石，开牖望园亭。
琴曲唯留古，书名半是经。
风烟长入咏，几杖悉为铭。
切直平生尽，何为劳是形？（按：《文献通考·经籍考》引《周氏涉笔》录「琴曲唯留古，书多半是经」二句，《全唐诗》卷三七收入。
）。
山夜调琴
作者：王绩
朝代：唐
体裁：五言绝句

促轸乘明月，抽弦对白云。从来山水韵，不使俗人闻。
山家夏日九首·一
作者：王绩
朝代：唐

寂寞坐山家，萧条翫物华。
树奇（李抄本作「倚」）全拥石，蒲长半侵砂。
池光连壁动，日影对窗斜。
石榴兼布叶，金䔲唯作花。
落藤斜引蔓，伏笋暗抽芽。
高卧长无客，方知人事赊。
山家夏日九首·七
作者：王绩
朝代：唐

幽居枕广川，长望郁芊芊。
北岩采樵路，东坡种药田。
磵泉通院井，山气杂厨烟。
向夕林庭旷，萧条鸣一弦。
山家夏日九首·九
作者：王绩
朝代：唐

避暑长岩东，萧条趣不穷。
密藤成斗帐，疎树即檐栊。
槿花碍前浦，荷香栏上风。
寄言覆苔客，无事菓园中。
。
山家夏日九首·二
作者：王绩
朝代：唐

隐士长松壑，先生孤竹丘。
溪深常抱冻，磵冷镇含秋。
九春宁解褐，五月自披裘。
谁信汤年旱，山燋金石流？。
山家夏日九首·五
作者：王绩
朝代：唐

追凉剩不归，高卧隐松闱。
野竹栏阶种，岩花入户飞。
磵幽人路断，山旷鸟啼稀。
不特嫌周粟，时时须采薇。
山家夏日九首·六
作者：王绩
朝代：唐

山人（李抄本作「中」）有敝庐，竹树近扶疎。
傍岩开竈井，横磵引庭除。
障子游仙画，屏风章草书。
谁言非面俗，更欲赋《閒居》。
山家夏日九首·四
作者：王绩
朝代：唐

岩居何啻好，野性本规閒。
青松生户侧，奔泉涌砌间。
老父循浑沌，稚子服斒斓。
自得为巢许，无劳买却山。
建德破后入长安咏秋蓬示辛学士
作者：王绩
朝代：唐

遇坎聊知止，逢风或未归。孤根何处断，轻叶强能飞。
建德破后入长安咏秋蓬示辛学士
作者：王绩
朝代：唐
体裁：五言绝句

遇坎聊知止，逢风或未归。孤根何处断？轻叶强能飞。
戏题卜铺壁
作者：王绩
朝代：唐
体裁：五言绝句

旦逐刘伶去，宵随毕卓眠。不应长卖卜，须得杖头钱。
新园旦坐
作者：王绩
朝代：唐

林宅资余构，园亭今创营。
［接梨过半箸］（据李抄本补），从此近全生。
凿沼三泉漏，为山九仞成。
草香罗户穴，茅茹结檐楹。
松栽一当伴，柳种五为名。
独对三春酌，无人来共倾。
春园兴后
作者：王绩
朝代：唐

比日寻常醉，经年独未醒。
迴瞻后园柳，忽值数行青。
定是春来意，低头更好听。
歌莺辽乱动，莲叶绕池生。
散腰追阮籍，招手唤刘伶。
隔架窥前[空，未余几]（据李抄本补）小瓶。
风光须用却，留此待谁倾。
春夜过翟处士正师饮酒醉后自问答二首·一
作者：王绩
朝代：唐

樽酒泛流霞，相将临岁华。
酣歌吹树叶，醉舞拂灯花。
对饮情何已，思归月渐斜。
春夜过翟处士正师饮酒醉后自问答二首·二
作者：王绩
朝代：唐

春来物候妍，夜饮但留连。
晚鎗交鬓侧，残樽倚膝前。
纵横抱琴舞，狼籍枕书眠。
解酲须及曙，路远莫言旋。
春庄走笔
作者：王绩
朝代：唐

野客元图静，田家本恶諠。
枕山通箘阁，临磵创茅轩。
约略栽新柳，随宜作小园。
草依三径合，花接四隣繁。
野妇调中馈，山朋促上樽。
晓羹犹未糁，春酒不须温。
卖药开东铺，租田向北村。
梦中逢栎社，醉裏觅桃源。
猪肝时入馔，犊鼻即裁裈。
自觉勋名薄，方知道义尊。
所嗟同志少，无处可忘言。
春庄酒后
作者：王绩
朝代：唐

郊扉乘晓闢，山醖及年开。
柏叶投新酿，松花泼旧醅。
野妻临瓮倚，村竖捧瓶来。
竹瘤还作杓，树瘿即成杯。
北潭因醉往，南亩带星迴。
春日
作者：王绩
朝代：唐

前旦出园游，林华都未有。
今朝下堂来，池冰开已久。
雪被南轩梅，风催北庭柳。
遥呼竈前妾，却报机中妇。
年光恰恰来，满瓮营春酒。
春日山庄言志
作者：王绩
朝代：唐

平子试归田，风光溢眼前。
野楼全跨迥，山阁半临烟。
入屋敧生树，当阶逆涌泉。
翦茅通磵底，移柳向河边。
崩砂犹有处，卧石不知年。
入谷开斜道，横溪渡小船。
郑玄唯解义，王烈镇寻仙。
去去人间远，谁知心自然。
春日还庄
作者：王绩
朝代：唐

居人姓仲长，端坐悦年光。
地形疑谷口，川势似河阳。
傍山移草石，横渠种稻粱。
滋兰依旧畹，接菓着新行。
自持茅作屋，无用杏为梁。
蓬埋张仲径，藜破管宁床。
浴蚕温织室，分蜂暖蜜房。
竹密连阶暗，花飞满宅香。
坐棠思邵伯，看柳忆嵇康。
自得终焉趣，无论怀故乡。
春日（一作初春）
作者：王绩
朝代：唐
体裁：古风

前旦出园游，林华都未有。今朝下堂来，池冰开已久。雪被南轩梅，风催北庭柳。遥呼灶前妾，却报机中妇。年光恰恰来，满瓮营春酒。
春旦直疏
作者：王绩
朝代：唐
体裁：古风

春夜犹自长，高窗来月明。耿耿不能寐，振衣步前楹。怀抱暂无扰，自觉形神清。遐想太古事，俯察今世情。淳薄何不同，运数之所成。叹息万重隔，已闻晨鸡鸣。回看东南隅，□□□□□。谁知忘机者，寂泊存其精。
春旦直疏
作者：王绩
朝代：唐

春夜犹自长，高窗来月明。
耿耿不能寐，振衣步前楹。
怀抱蹔无扰，自觉形神清。
遐想太古事，俯察今世情。
淳薄何不同，运数之所成。
叹息万重隔，已闻晨鸡鸣。
迴看东南隅，□□□□□。
谁知忘机者，寂泊存其精。
（见《分门纂类唐歌诗》残本第一册《天地山川类》十三页。
）（见五卷本《王无功文集》卷二，第十三句「迴看」作「迴首」。
）。
春晚园林
作者：王绩
朝代：唐

不道嫌朝隐，无情受陆沉。
忽逢今旦乐，还遂少时心。
捲书藏箧笥，移榻就园林。
老妻能劝酒，少子解弹琴。
落花随处下，春鸟自须吟。
兀然成一醉，谁知怀抱深？（按：《客野丛书》卷十九录「老妻能劝酒，少子解弹琴」二句。
）。
春桂问答二首
作者：王绩
朝代：唐

问春桂，桃李正芬华。年光随处满，何事独无花。
春桂答，春华讵能久。风霜摇落时，独秀君知不。
春桂问荅二首
作者：王绩
朝代：唐

问春桂：桃李正芬华，年光随处满，何事独无花。春桂荅：春华讵能久，风霜摇落时，独秀君知不。
晚年叙志示翟处士
作者：王绩
朝代：唐

弱龄慕奇调，无事不兼修。
望气登重阁，占星上小楼。
明经思待诏，学剑觅封侯。
弃繻频北上，怀刺几西游。
中年逢丧乱，非复昔追求。
失路青门隐，藏名白社游。
风云私所爱，屠博暗为俦。
解纷曾霸越，释难颇存周。
晚岁聊长想，生涯太若浮。
归来南亩上，更坐北溪头。
古岸多盘石，春泉足细流。
东隅诚已谢，西景惧难收。
无谓退耕近，伏念已经秋。
庚桑逢处跪，陶潜见人羞。
三晨宁举火，五月镇披裘。
自有居常乐，谁知身世忧。
晚年叙志示翟处士
作者：王绩
朝代：唐
体裁：五言排律

弱龄慕奇调，无事不兼修。望气登重阁，占星上小楼。明经思待诏，学剑觅封侯。弃繻频北上，怀刺几西游。中年逢丧乱，非复昔追求。失路青门隐，藏名白社游。风云私所爱，屠博暗为俦。解纷曾霸越，释难颇存周。晚岁聊长想，生涯太若浮。归来南亩上，更坐北溪头。古岸多磐石，春泉足细流。东隅诚已谢，西景惧难收。无谓退耕近，伏念已经秋。庚桑逢处跪，陶潜见人羞。三晨宁举火，五月镇披裘。自有居常乐，谁知身世忧。
晚年敍志示翟处士
作者：王绩
朝代：唐

弱龄慕奇调，无事不兼修。
望气登重阁，占星上小楼。
明经思待诏，学剑觅封侯。
弃繻频北上，怀刺几西游。
中年逢丧乱，非復昔追求。
失路青门隐，藏名白社游。
风云私所爱，屠博暗为俦。
解纷曾霸越，释难颇存周。
晚岁聊长想，生涯太若浮。
归来南亩上，更坐北溪头。
古岸多盘石，春泉足细流。
东隅诚已谢，西景惧难收。
无谓退耕近，伏念已经秋。
庚桑逢处跪，陶潜见人羞。
三晨宁举火，五月镇披裘。
自有居常乐，谁知身世忧。
晚秋夜坐
作者：王绩
朝代：唐

园亭物候奇，舒啸乐无为。
芰荷高出岸，杨柳下敧池。
蝉噪黏远举，鱼惊钩暂移。
泛船河上
作者：王绩
朝代：唐

初晴何以慰？薄暮理轻舟。
白云销向尽，黄河曲復流。
随风依北岸，逐浪向南洲。
波澜浩淼淼，怀抱直悠悠。
自觉生如寄，方知世若浮。
蓬莱何处在？坐使百年秋。
洛水南看汉王马射
作者：王绩
朝代：唐

君王马态骄。
蹀躞过河桥。
雨息铜街静，尘飞金埒遥。
铁丝缠箭脚，玉片抱弓腰。
日□矜百中，唯看杨柳条。
（以上三十九首均见北京图书馆藏清陈氏晚晴轩抄本五卷本《王无功文集》卷二。
）。
游仙四首
作者：王绩
朝代：唐

暂出东陂路，过访北岩前。
蔡经新学道，王烈旧成仙。
驾鹤来无日，乘龙去几年。
三山银作地，八洞玉为天。
金精飞欲尽，石髓溜应坚。
自悲生世促，无暇待桑田。
上月芝兰径，中岩紫翠房。
金壶新练乳，玉釜始煎香。
六局黄公术，三门赤帝方。
吹沙聊作鸟，动石试为羊。
缑氏还程促，瀛洲会日长。
谁知北岩下，延首咏霓裳。
结衣寻野路，负杖入山门。
道士言无宅，仙人更有村。
斜溪横桂渚，小径入桃源。
玉床尘稍冷，金炉火尚温。
心疑游北极，望似陟西昆。
逆愁归旧裏，萧条访子孙。
真经知那是，仙骨定何为。
许迈心长切，嵇康命似奇。
桑疏金阙迥，苔重石樑危。
照水然犀角，游山费虎皮。
鸭桃闻已种，龙竹未经骑。
为向天仙道，栖遑君讵知。
游仙四首
作者：王绩
朝代：唐

暂出东陂路，过访北岩前。蔡经新学道，王烈旧成仙。驾鹤来无日，乘龙去几年。三山银作地，八洞玉为天。金精飞欲尽，石髓溜应坚。自悲生世促，无暇待桑田。上月芝兰径，中岩紫翠房。金壶新练乳，玉釜始煎香。六局黄公术，三门赤帝方。吹沙聊作鸟，动石试为羊。缑氏还程促，瀛洲会日长。谁知北岩下，延首咏霓裳。结衣寻野路，负杖入山门。道士言无宅，仙人更有村。斜溪横桂渚，小径入桃源。玉床尘稍冷，金炉火尚温。心疑游北极，望似陟西昆。逆愁归旧里，萧条访子孙。真经知那是，仙骨定何为。许迈心长切，嵇康命似奇。桑疏金阙迥，苔重石梁危。照水然犀角，游山费虎皮。鸭桃闻已种，龙竹未经骑。为向天仙道，栖遑君讵知。
游仙四首·其一
作者：王绩
朝代：唐
体裁：五言排律

暂出东陂路，过访北岩前。蔡经新学道，王烈旧成仙。驾鹤来无日，乘龙去几年。三山银作地，八洞玉为天。金精飞欲尽，石髓溜应坚。自悲生世促，无暇待桑田。
游仙四首·其二
作者：王绩
朝代：唐
体裁：五言排律

上月芝兰径，中岩紫翠房。金壶新练乳，玉釜始煎香。六局黄公术，三门赤帝方。吹沙聊作鸟，动石试为羊。缑氏还程促，瀛洲会日长。谁知北岩下，延首咏霓裳。
游仙四首·其四
作者：王绩
朝代：唐
体裁：五言排律

真经知那是，仙骨定何为。许迈心长切，嵇康命似奇。桑疏金阙迥，苔重石梁危。照水然犀角，游山费虎皮。鸭桃闻已种，龙竹未经骑。为向天仙道，栖遑君讵知。
游仙四首·四
作者：王绩
朝代：唐

真经知那是，仙骨定何为。
许迈心长切，嵇康命似奇。
桑疎金阙迥，苔重石梁危。
照水然犀角，游山费虎皮。
鸭桃闻已种，龙竹未经骑。
为向天仙道，栖遑君讵知。
游山寺
作者：王绩
朝代：唐
体裁：五言排律

赤城仙观启，青山梵宇裁。中天疏宝座，半景出香台。雁翼金桥转，鱼鳞石道回。经文连树刻，仙影对岩开。别有迷方者，终惭无碍才。抠衣祇杖锡，敛袂谒浮杯。暂识�阇岭，联询劫烬灰。持花龙女至，献果象王来。讲坐真乘阐，谈筵外法催。方希除八难，从此涤三灾。
游山寺
作者：王绩
朝代：唐

赤城仙观启，青山梵宇裁。
中天疏宝座，半景出香台。
雁翼金桥转，鱼鳞石道迴。
经文连树刻，仙影对岩开。
别有迷方者，终惭无碍才。
抠衣祇杖锡，敛袂谒浮杯。
暂识𡺸阇岭，联询劫烬灰。
持花龙女至，献菓象王来。
讲坐真乘阐，谈筵外法催。
方希除八难，从此涤三灾。
游山赠仲长先生子光
作者：王绩
朝代：唐

试出南河曲，还起北山期。
连峰无蹔断，绝岭互相疑。
结[藤]（滕）标往路，刻树记来时。
沙场聊憩路，石壁旋题诗。
叶秋红稍下，苔寒绿更滋。
幽寻多乐处，勿怪往还迟。
独坐
作者：王绩
朝代：唐

託身千载下，聊思（《韵语阳秋》作「游」）万物初。
欲令无作有，翻觉实成虚。
周文方定策，秦帝即焚书。
寄语无为者，知君悟有余。
（按：《韵语阳秋》卷十一、《文献通考》卷二三一、《经籍考》引《周氏涉笔》收前四句，《全唐诗》卷三七收入。
）。
独坐
作者：王绩
朝代：唐
体裁：五言律诗

问君樽酒外，独坐更何须。有客谈名理，无人索地租。三男婚令族，五女嫁贤夫。百年随分了，未羡陟方壶。
独酌
作者：王绩
朝代：唐
体裁：五言绝句

浮生知几日，无状逐空名。不如多酿酒，时向竹林倾。
独酌
作者：王绩
朝代：唐

浮生知几日，无状逐空名。
不知多酿酒，时向竹林倾。
田家三首
作者：王绩
朝代：唐

阮籍生涯懒，嵇康意气疏。
相逢一醉饱，独坐数行书。
小池聊养鹤，閒田且牧猪。
草生元亮径，花暗子云居。
倚床看妇织，登垄课儿锄。
回头寻仙事，并是一空虚。
家住箕山下，门枕颍川滨。
不知今有汉，唯言昔避秦。
琴伴前庭月，酒劝后园春。
自得中林士，何忝上皇人。
平生唯酒乐，作性不能无。
朝朝访乡里，夜夜遣人酤。
家贫留客久，不暇道精粗。
抽帘持益炬，拔箦更燃炉。
恒闻饮不足，何见有残壶。
田家三首·一
作者：王绩
朝代：唐

阮籍生涯懒，嵇康意气疎。
相逢一醉饱，独坐数行书。
小池聊养鹤，闲田且牧猪。
草生元亮径，花暗子云居。
倚床看妇织，登壠课儿锄。
迴头寻仙事，併是一空虚。
田家三首·三
作者：王绩
朝代：唐

平生唯酒乐，作性不能无。
朝朝访乡里，夜夜遣人酤。
家贫留客久，不暇道精麤。
抽帘持益炬，拔箦更燃炉。
恆闻饮不足，何见有残壶。
田家三首·其一
作者：王绩
朝代：唐
体裁：五言律诗

家住箕山下，门枕颍川滨。不知今有汉，唯言昔避秦。琴伴前庭月，酒劝后园春。自得中林士，何忝上皇人。
田家三首·其三
作者：王绩
朝代：唐
体裁：古风

平生唯酒乐，作性不能无。朝朝访乡里，夜夜遣人酤。家贫留客久，不暇道精粗。抽帘持益炬，拔箦更燃炉。恒闻饮不足，何见有残壶。
田家三首·其二
作者：王绩
朝代：唐
体裁：五言排律

阮籍生涯懒，嵇康意气疏。相逢一醉饱，独坐数行书。小池聊养鹤，闲田且牧猪。草生元亮径，花暗子云居。倚床看妇织，登垄课儿锄。回头寻仙事，并是一空虚。
田家三首（一作王勃诗）
作者：王绩
朝代：唐

阮籍生涯懒，嵇康意气疏。相逢一醉饱，独坐数行书。
小池聊养鹤，闲田且牧猪。草生元亮径，花暗子云居。
倚床看妇织，登垄课儿锄。回头寻仙事，并是一空虚。
家住箕山下，门枕颍川滨。不知今有汉，唯言昔避秦。
琴伴前庭月，酒劝后园春。自得中林士，何忝上皇人。
平生唯酒乐，作性不能无。朝朝访乡里，夜夜遣人酤。
家贫留客久，不暇道精粗。抽帘持益炬，拔箦更燃炉。
恒闻饮不足，何见有残壶。
病后醮宅
作者：王绩
朝代：唐

公干苦沉绵，居山畏不延。
白驴迎蒯子，青牛下葛仙。
度符南竈曲，写咒北阶前。
龙行初禁火，鸟步即凌烟。
净席三天坐，香鑪五帝筵。
埋沙禳疫气，镇石御凶年。
鬼用泥为壁，神将纸作钱。
山精愁镜厌，野魅怯灯然。
今日扬雄宅，应堪草《太玄》。
登陇坂二首·二
作者：王绩
朝代：唐

陇坂三秦望，游人万里悲。
何关呜咽水，自是断肠时。
风高黄叶散，日下白云滋。
怅望东飞翼，忧来不自持。
。
益州城西张超亭观妓
作者：王绩
朝代：唐

落日明歌席，行云逐舞人。
江前飞暮雨，梁上下轻尘。
冶服看疑画，妆台望似春。
高车勿遽返，长袖欲相亲。
益州城西张超亭观妓
作者：王绩
朝代：唐

落日明歌席，行云逐舞人。
江南飞暮雨，梁上下轻尘。
冶服看疑画，粧台望似春。
高车勿遽返，长袖欲相亲。
益州城西张超亭观妓（一作卢照邻诗，一作王勣诗）
作者：王绩
朝代：唐

落日明歌席，行云逐舞人。江南飞暮雨，梁上下轻尘。
冶服看疑画，妆台望似春。高车勿遽返，长袖欲相亲。
看酿酒
作者：王绩
朝代：唐
体裁：五言绝句

六月调神曲，正朝汲美泉。从来作春酒，未省不经年。
石竹咏
作者：王绩
朝代：唐
体裁：诗

萋萋结绿枝，晔晔垂朱英。常恐零露降，不得全其生。叹息聊自思，此生岂我情。昔我未生时，谁者令我萌。弃置勿重陈，委化何足惊。
秋园夜坐
作者：王绩
朝代：唐

秋来木叶黄，半夜坐林塘。
浅溜含新冻，轻云护早霜。
落萤飞未起，惊鸟乱无行。
寂寞知何事？东篱菊稍芳。
（以上二十八首均见北京图馆藏清陈氏晚晴轩钞本五卷本《王无功文集》卷三。
此本承郑永晓同志抄示。
另参校之李抄本，即东武李氏研录山房钞本，转引自韩理洲同志校点本《王无功文集》）（五卷本会校）。
）（按：《王无功文集》五卷本所录王绩诗题，有几首与《全唐诗》所录者有较大不同，录如次：《夜还东溪中口号》，《全唐诗》作《夜还东溪》；《题黄颊山壁》，《全唐诗》作《黄颊山》；《山中别李处士播》，《全唐诗》缺「播」字；《秋夜喜遇姚处士义》，《全唐诗》作《秋夜喜遇王处士》；《过山观寻苏道士不见题壁四首》，《全唐诗》作《游仙四首》；《卢新平宅赋古题得策杖寻隐士》，《全唐诗》仅作《策杖寻隐士》；《裴仆射宅咏妓》，《全唐诗》作《咏妓》。
）。
秋夜喜遇王处士
作者：王绩
朝代：唐
体裁：诗

北场芸藿罢，东皋刈黍归。相逢秋月满，更值夜萤飞。
秋夜喜遇王处士
作者：王绩
朝代：唐

北场芸藿罢，东皐刈黍归。
相逢秋月满，更值夜萤飞。
端坐咏思
作者：王绩
朝代：唐

张衡赋《四愁》，梁鸿歌《五噫》。
慷慨□□□，憔悴将焉如？纷吾独无闷，高卧喜閒居。
世途何足数，人事本来虚。
三王无定策，五帝有残书。
咄嗟建城市，倏忽观丘墟。
明治若不足，昏暴常有余。
寄言忘怀者，归来任卷舒。
（按：《野客丛书》卷二十录「咄嗟建城市」一句。
）。
策杖寻隐士
作者：王绩
朝代：唐

策杖寻隐士，行行路渐赊。石梁横涧断，土室映山斜。
孝然纵有舍，威辇遂无家。置酒烧枯叶，披书坐落花。
新垂滋水钓，旧结茂陵罝.岁岁长如此，方知轻世华。
策杖寻隐士
作者：王绩
朝代：唐
体裁：五言排律

策杖寻隐士，行行路渐赊。石梁横涧断，土室映山斜。孝然纵有舍，威辇遂无家。置酒烧枯叶，披书坐落花。新垂滋水钓，旧结茂陵罝。岁岁长如此，方知轻世华。
策杖寻隐士
作者：王绩
朝代：唐

策杖寻隐士，行行路渐赊。
石樑横涧断，土室映山斜。
孝然纵有舍，威辇遂无家。
置酒烧枯叶，披书坐落花。
新垂滋水钓，旧结茂陵罝。
岁岁长如此，方知轻世华。
自答
作者：王绩
朝代：唐

公子澹无为，非关怀□移。
老莱犹[有]（据李抄本补）妇，王霸岂无儿。
人世何劳隔，生涯故可知。
溪流无限水，树长自然枝。
竹林横□□，梧桐倚惠施。
杨朱那早计，烦此泣途歧。
薛记室收过庄见寻率题古意以赠
作者：王绩
朝代：唐

伊昔逢丧乱，历数闰当余。
豺狼塞衢路，桑梓成丘墟。
余及尔皆亡，东西各异居。
尔为背风鸟，我为涸辙鱼。
逮承云雷后，欣逢天地初。
东川聊下钓，南亩试挥锄。
资税幸不及，伏腊常有储。
散诞时须酒，萧条懒向书。
朽木不可雕，短翮将焉摅。
故人有深契，过我蓬蒿庐。
曳裾出门迎，握手登前除。
相看非旧颜，忽若形骸疏。
追道宿昔事，切切心相于。
忆我少年时，携手游东渠。
梅李夹两岸，花枝何扶疏。
同志亦不多，西庄有姚徐。
尝爱陶渊明，酌醴焚枯鱼。
尝学公孙弘，策杖牧群猪。
追念甫如昨，奄忽成空虚。
人生讵能几，岁岁常不舒。
赖有北山僧，教我以真如。
使我视听遣，自觉尘累祛。
何事须筌蹄，今已得兔鱼。
旧游傥多暇，同此释纷拏。
薛记室收过庄见寻率题古意以赠
作者：王绩
朝代：唐

伊昔逢丧乱，历数闰当余。
豺狼塞衢路，桑梓成丘墟。
余及尔皆亡，东西各异居。
尔为背风鸟，我为涸辙鱼。
逮承云雷后，欣逢天地初。
东川聊下钓，南亩试挥锄。
资税幸不及，伏腊常有储。
散诞时须酒，萧条懒向书。
朽木不可雕，短翮将焉摅。
故人有深契，过我蓬高庐。
曳裾出门迎，握手登前除。
相看非旧颜，忽若形骸疎。
追道宿昔事，切切心相于。
忆我少年时，携手游东渠。
梅李夹两岸，花枝何扶疏。
同志亦不多，西庄有姚徐。
尝爱陶渊明，酌醴焚枯鱼。
尝学公孙弘，策杖牧羣猪。
追念甫如昨，奄忽成空虚。
人生讵能几，岁岁常不舒。
赖有北山僧，教我以真如。
使我视听遣，自觉尘累祛。
何事须筌蹄，今已得兔鱼。
旧游傥多暇，同此释纷拏。
薛记室收过庄见寻率题古意以赠
作者：王绩
朝代：唐

伊昔逢丧乱，历数闰当馀。豺狼塞衢路，桑梓成丘墟。
余及尔皆亡，东西各异居。尔为背风鸟，我为涸辙鱼。
逮承云雷后，欣逢天地初。东川聊下钓，南亩试挥锄。
资税幸不及，伏腊常有储。散诞时须酒，萧条懒向书。
朽木不可雕，短翮将焉摅。故人有深契，过我蓬蒿庐。
曳裾出门迎，握手登前除。相看非旧颜，忽若形骸疏。
追道宿昔事，切切心相于。忆我少年时，携手游东渠。
梅李夹两岸，花枝何扶疏。同志亦不多，西庄有姚徐。
尝爱陶渊明，酌醴焚枯鱼。尝学公孙弘，策杖牧群猪。
追念甫如昨，奄忽成空虚。人生讵能几，岁岁常不舒。
赖有北山僧，教我以真如。使我视听遣，自觉尘累祛。
何事须筌蹄，今已得兔鱼。旧游傥多暇，同此释纷拏。
薛记室收过庄见寻率题古意以赠
作者：王绩
朝代：唐
体裁：古风

伊昔逢丧乱，历数闰当馀。豺狼塞衢路，桑梓成丘墟。余及尔皆亡，东西各异居。尔为背风鸟，我为涸辙鱼。逮承云雷后，欣逢天地初。东川聊下钓，南亩试挥锄。资税幸不及，伏腊常有储。散诞时须酒，萧条懒向书。朽木不可雕，短翮将焉摅。故人有深契，过我蓬蒿庐。曳裾出门迎，握手登前除。相看非旧颜，忽若形骸疏。追道宿昔事，切切心相于。忆我少年时，携手游东渠。梅李夹两岸，花枝何扶疏。同志亦不多，西庄有姚徐。尝爱陶渊明，酌醴焚枯鱼。尝学公孙弘，策杖牧群猪。追念甫如昨，奄忽成空虚。人生讵能几，岁岁常不舒。赖有北山僧，教我以真如。使我视听遣，自觉尘累祛。何事须筌蹄，今已得兔鱼。旧游傥多暇，同此释纷拿。
被举应征别乡中故人
作者：王绩
朝代：唐

皇明照区域，帝思属风云。
烧山出隐士，治道送征君。
自惟[蓬]（逢）艾影，叨名兰桂芬。
使君留白璧，天子降玄纁。
山鷄终失望，野鹿暂辞羣。
川气含丹日，乡烟间白云。
停骖无以赠，握管遂成文。
（按：祝尚书《〈全唐诗〉小补》云宋潘自牧《记纂渊海》卷六九引「自惟蓬艾影，叨名兰桂芳」二句。
）。
被征谢病
作者：王绩
朝代：唐

汉朝征隐士，唐年访逸人。
还言北山曲，更坐东河滨。
枌榆三晋地，烟火四家隣。
白豕祠乡社，青羊祭宅神。
拓畦侵院角，蹙水上渠漘。
卧病刘公干，躬耕郑子真。
横裁桑节杖，竖翦竹皮巾。
鹤警琴亭夜，莺啼酒瓮春。
颜回惟乐道，原宪岂伤贫？藉草邀新友，班荆接故人。
市门逢卖药，山圃值肩薪。
相将共无事，何处犯嚣尘！（按：《韵语阳秋》卷十一录「巾」、「春」、「贫」三韵，题作《被召谢病》。
《全唐诗》卷三七收入，注出《西清诗话》，系沿《增修诗话总龟后集》卷四五之误。
）。
解六合丞还
作者：王绩
朝代：唐

我家沧海白云边，还将别业对林泉，不同功名喧一世，直取烟霞送百年。
彭泽有田唯种黍，步兵从宦岂论钱？但愿朝朝长得醉（李抄本此句作「但使百年相续醉」），何辞夜夜瓮间眠。
读《真隐传》见披裘公及汉滨老父因题四韵
作者：王绩
朝代：唐

被褐延陵径，耕田汉水阴。
由来驩击壤，何处视遗金？季子停骖谢，张温下道寻。
赠学仙者
作者：王绩
朝代：唐

采药层城远，寻师海路赊。玉壶横日月，金阙断烟霞。
仙人何处在，道士未还家。谁知彭泽意，更觅步兵那。
春酿煎松叶，秋杯浸菊花。相逢宁可醉，定不学丹砂。
赠学仙者
作者：王绩
朝代：唐
体裁：五言排律

采药层城远，寻师海路赊。玉壶横日月，金阙断烟霞。仙人何处在？道士未还家。谁知彭泽意，更觅步兵那。春酿煎松叶，秋杯浸菊花。相逢宁可醉，定不学丹砂。
赠山居黄道士
作者：王绩
朝代：唐

洁身何必是，避俗岂能全？动息都无隔，浮沉最可怜。
嵇山《高士传》，庄叟《让王篇》。
逃名遂得志，□□若为传？。
赠李征君大寿
作者：王绩
朝代：唐

孔淳辞散骑，陆昶谢中郎。
幅巾朝帝罢，杖策去官忙。
附车还赵郡，乘船向武昌。
九征书未已，十辟誉弥彰。
副君迎绮季，天子送严光。
灞陵幽径近，磻溪隐路长。
编蓬还作室，绩草更为裳。
会稽置樵处，兰陵卖药行。
看书惟道德，开教止农桑。
别有幽怀侣，由来高让王。
前年辞厚币，今岁返寒乡。
有书横石架，无毡坐土床。
兰英犹足酿，竹实本无粮。
涧松寒转直，山菊秋自香。
管宁存祭礼，王霸重朝章。
去去相随去，披裘骄盛唐。
赠李徵君大寿
作者：王绩
朝代：唐
体裁：古风

孔淳辞散骑，陆昶谢中郎。幅巾朝帝罢，杖策去官忙。附车还赵郡，乘船向武昌。九徵书未已，十辟誉弥彰。副君迎绮季，天子送严光。灞陵幽径近，磻溪隐路长。编蓬还作室，绩草更为裳。会稽置樵处，兰陵卖药行。看书惟道德，开教止农桑。别有幽怀侣，由来高让王。前年辞厚币，今岁返寒乡。有书横石架，无毡坐土床。兰英犹足酿，竹实本无粮。涧松寒转直，山菊秋自香。管宁存祭礼，王霸重朝章。去去相随去，披裘骄盛唐。
赠梁公
作者：王绩
朝代：唐
体裁：古风

我欲图世乐，斯乐难可常。位大招讥嫌，禄极生祸殃。圣莫若周公，忠岂踰霍光。成王已兴诮，宣帝如负芒。范蠡何智哉，单舟戒轻装。疏广岂不怀，策杖还故乡。朱门虽足悦，赤族亦可伤。履霜成坚冰，知足胜不祥。我今穷家子，自言此见长。功成皆能退，在昔谁灭亡。
赠梁公
作者：王绩
朝代：唐

我欲图世乐，斯乐难可常。位大招讥嫌，禄极生祸殃。
圣莫若周公，忠岂逾霍光。成王已兴诮，宣帝如负芒。
范蠡何智哉，单舟戒轻装。疏广岂不怀，策杖还故乡。
朱门虽足悦，赤族亦可伤。履霜成坚冰，知足胜不祥。
我今穷家子，自言此见长。功成皆能退，在昔谁灭亡。
赠程处士
作者：王绩
朝代：唐
体裁：五言律诗

百年长扰扰，万事悉悠悠。日光随意落，河水任情流。礼乐囚姬旦，诗书缚孔丘。不如高枕枕，时取醉消愁。
赠薛学士方士
作者：王绩
朝代：唐

昔岁寻周孔，今春访老庄。
途经丹水岸，路出白云乡。
窈窕开皇道，深沉指太方。
物情争逐鹿，人事各亡羊。
月明看桂树，日下觅扶桑。
寄语悠悠者，谁知此路长。
。
辛司法宅观妓（一作王勣诗）
作者：王绩
朝代：唐

南国佳人至，北堂罗荐开。长裙随凤管，促柱送鸾杯。
云光身后荡，雪态掌中回。到愁金谷晚，不怪玉山颓。
辛法司宅观妓
作者：王绩
朝代：唐

南国佳人至，北堂罗荐开。长裙随凤管，促柱送鸾杯。云光身后落，雪态掌中回。到愁金谷晚，不怪玉山颓。
过乡学
作者：王绩
朝代：唐

杖蔾寻学舍，抠衣向讲堂。
杏坛花正落，槐市叶新长。
聚徒疑鲁国，游人即郑乡。
先生坐不议，弟子入成行。
邴元（韩理洲云应作「邴原」）供洒埽，刘俊脱衣裳。
组带填中塾，青衿溢下庠。
佩猳情已变，术蚁艺应光。
寄语安眠者，无为粪二墻。
过汉故城
作者：王绩
朝代：唐

大汉昔未定，强秦犹擅场。
中原逐鹿罢，高祖郁龙骧。
经始谋帝坐，兹焉壮未央。
规模穷栋宇，表裏浚城隍。
羣后崇长乐，中朝增建章。
钩陈被兰锜，乐府奏芝房。
翡翠明珠帐，鸳鸯白玉堂。
清晨宝鼎食，闲夜郁金香。
天马来东道，佳人倾北方。
何其赫隆盛，自谓保灵长。
历数有时尽，哀平嗟不昌。
冰坚成巨猾，火德遂颓纲。
奥位匪虚校，贪天竟速亡。
魂神吁社稷，豺虎鬬岩廊。
金狄移灞岸，铜盘向洛阳。
君王无处所，年代几荒凉。
宫阙谁家域，蓁芜罥我裳。
井田唯有草，海水变为桑。
在昔高门内，于今岐路傍。
余基不可识，古墓列成行。
狐兔惊魍魉，鸱鸮吓獝狂。
空城寒日晚，平野暮云黄。
烈烈焚青棘，萧萧吹白杨。
千秋幷万岁，空使咏歌伤。
过汉故城
作者：王绩
朝代：唐

大汉昔未定，强秦犹擅场。
中原逐鹿罢，高祖郁龙骧。
经始谋帝坐，兹焉壮未央。
规模穷栋宇，表裏浚城隍。
群后崇长乐，中朝增建章。
钩陈被兰锜，乐府奏芝房。
翡翠明珠帐，鸳鸯白玉堂。
清晨宝鼎食，闲夜郁金香。
天马来东道，佳人倾北方。
何其赫隆盛，自谓保灵长。
历数有时尽，哀平嗟不昌。
冰坚成巨猾，火德遂颓纲。
奥位匪虚校，贪天竟速亡。
魂神吁社稷，豺虎斗岩廊。
金狄移灞岸，铜盘向洛阳。
君王无处所，年代几荒凉。
宫阙谁家域，蓁芜罥我裳。
井田唯有草，海水变为桑。
在昔高门内，于今岐路傍。
余基不可识，古墓列成行。
狐兔惊魍魉，鸱鸮吓獝狂。
空城寒日晚，平野暮云黄。
烈烈焚青棘，萧萧吹白杨。
千秋并万岁，空使咏歌伤。
过汉故城
作者：王绩
朝代：唐

大汉昔未定，强秦犹擅场。中原逐鹿罢，高祖郁龙骧。经始谋帝坐，兹焉壮未央。规模穷栋宇，表里浚城隍。群后崇长乐，中朝增建章。钩陈被兰锜，乐府奏芝房。翡翠明珠帐，鸳鸯白玉堂。清晨宝鼎食，闲夜郁金香。天马来东道，佳人倾北方。何其赫隆盛，自谓保灵长。历数有时尽，哀平嗟不昌。冰坚成巨猾，火德遂颓纲。奥位匪虚校，贪天竟速亡。魂神吁社稷，豺虎斗岩廊。金狄移灞岸，铜盘向洛阳。君王无处所，年代几荒凉。宫阙谁家域，蓁芜罥我裳。井田唯有草，海水变为桑。在昔高门内，于今岐路傍。馀基不可识，古墓列成行。狐兔惊魍魉，鸱鸮嚇獝狂。空城寒日晚，平野暮云黄。烈烈焚青棘，萧萧吹白杨。千秋并万岁，空使咏歌伤。
过程处士饮率尔成咏
作者：王绩
朝代：唐

莫道山中泉石好，莫畏人间行路难。
蜀郡鑪家何必闹，宜城酒店旧来宽。
杯至定知悬怪晚，饮尽祇应速唱看。
但使百年相续醉，何愁万里客衣单。
过郑处士山庄二首·一
作者：王绩
朝代：唐

凿溪南浦曲，栽援北岩阿。
野膳调藜荏，山依缉薜萝。
钓潭因旧迹，樵路起新歌。
欲知幽赏处，青青松桂多。
。
过郑处士山庄二首·二
作者：王绩
朝代：唐

僻处开三径，幽居无四隣。
横文彪子褥，碎点鹿胎巾。
断篱栖夜雉，荒砌起朝麕。
薄暮东溪上，犹言在渭滨。
过酒家五首
作者：王绩
朝代：唐

洛阳无大宅，长安乏主人。黄金销未尽，祗为酒家贫。此日长昏饮，非关养性灵。眼看人尽醉，何忍独为醒。竹叶连糟翠，蒲萄带曲红。相逢不令尽，别后为谁空。对酒但知饮，逢人莫强牵。倚炉便得睡，横瓮足堪眠。有客须教饮，无钱可别沽。来时长道贳，惭愧酒家胡。
过酒家五首·五
作者：王绩
朝代：唐

有客须教饮，无钱可别沽。
来时长道贳，惭媿酒家胡。
过酒家五首·其三
作者：王绩
朝代：唐
体裁：五言绝句

竹叶连糟翠，蒲萄带曲红。相逢不令尽，别后为谁空。
过酒家五首·其五
作者：王绩
朝代：唐
体裁：五言绝句

有客须教饮，无钱可别沽。来时长道贳，惭愧酒家胡。
过酒家五首·其四
作者：王绩
朝代：唐
体裁：五言绝句

对酒但知饮，逢人莫强牵。倚炉便得睡，横瓮足堪眠。
过酒家五首·四
作者：王绩
朝代：唐

对酒但知饮，逢人莫强牵。
倚鑪便得睡，横瓮足堪眠。
过酒家五首（一作题酒店壁）
作者：王绩
朝代：唐

洛阳无大宅，长安乏主人。黄金销未尽，只为酒家贫。
此日长昏饮，非关养性灵。眼看人尽醉，何忍独为醒。
竹叶连糟翠，蒲萄带曲红。相逢不令尽，别后为谁空。
对酒但知饮，逢人莫强牵。倚炉便得睡，横瓮足堪眠。
有客须教饮，无钱可别沽。来时长道贳，惭愧酒家胡。
郊园
作者：王绩
朝代：唐

汾川胜地，姑射名辰。
月照山客，风吹俗人。
琴声送冷，酒气迎春。
闭门常乐，何须四隣。
。
醉后
作者：王绩
朝代：唐
体裁：五言绝句

阮籍醒时少，陶潜醉日多。百年何足度，乘兴且长歌。
采药
作者：王绩
朝代：唐

野情贪药饵，郊居倦蓬荜。
青龙护道符，白犬游仙术。
腰鎌戊己月，负锸庚辛日。
时时断嶂遮，往往孤峰出。
行披葛仙经，坐检神农帙。
龟蛇采二苓，赤白寻双朮。
地冻根难尽，藂枯苗易失。
从容肉作名，薯蓣高成质。
家丰松叶酒，器贮参花蜜。
且復归去来，刀圭辅衰疾。
采药
作者：王绩
朝代：唐
体裁：古风

野情贪药饵，郊居倦蓬荜。青龙护道符，白犬游仙术。腰镰戊己月，负锸庚辛日。时时断嶂遮，往往孤峰出。行披葛仙经，坐检神农帙。龟蛇采二苓，赤白寻双朮。地冻根难尽，丛枯苗易失。从容肉作名，薯蓣膏成质。家丰松叶酒，器贮参花蜜。且复归去来，刀圭辅衰疾。
采药
作者：王绩
朝代：唐

野情贪药饵，郊居倦蓬荜。青龙护道符，白犬游仙术。
腰镰戊己月，负锸庚辛日。时时断嶂遮，往往孤峰出。
行披葛仙经，坐检神农帙。龟蛇采二苓，赤白寻双术。
地冻根难尽，丛枯苗易失。从容肉作名，薯蓣膏成质。
家丰松叶酒，器贮参花蜜。且复归去来，刀圭辅衰疾。
野望
作者：王绩
朝代：唐
体裁：诗

东皋薄暮望，徙倚欲何依。树树皆秋色，山山唯落晖。牧人驱犊返，猎马带禽归。相顾无相识，长歌怀采薇。
野望
作者：王绩
朝代：唐

东皐薄暮望，徙倚欲何依。
树树皆秋色，山山唯落晖。
牧人驱犊返，猎马带禽归。
相顾无相识，长歌怀采薇。
阅家书
作者：王绩
朝代：唐

张氏前钞本，班家旧赐余。
尚应千许帙，何啻五盈车。
缝悉龟文印，题皆龙爪书。
牙籤过半在，玉轴已全疎。
蘖繫防黏蠹，芸香辟纸鱼。
下帷堪发愤，闭户足为储。
为向扬雄说，无劳羡石渠。
阶前石行
作者：王绩
朝代：唐
体裁：古风

上天布甘雨，万物咸均平。自顾微且贱，亦得蒙滋荣。
阶前石行
作者：王绩
朝代：唐

上天布甘雨，万物咸均平。自顾微且贱，亦得蒙滋荣。
萋萋结绿枝，晔晔垂朱英。常恐零露降，不得全其生。
叹息聊自思，此生岂我情。昔我未生时，谁者令我萌。
弃置勿重陈，委化何所营。
题酒店壁
作者：王绩
朝代：唐
体裁：五言绝句

昨夜瓶始尽，今朝瓮即开。梦中占梦罢，还向酒家来。
题酒店壁
作者：王绩
朝代：唐

昨夜缾始尽，今朝瓮即开。
梦中占梦罢，还向酒家来。
题酒店楼壁绝句八首·一
作者：王绩
朝代：唐

欲识幽人伴，非是俗情量。
有业开屠肆，无名坐饼行。
。
题酒店楼壁绝句八首·三
作者：王绩
朝代：唐

仲任书卷尽，平君（韩理洲疑为「君平」之倒文，即严君平）不（韩校改为「卜」）数充。
相逢何以慰？细酌对春风。
（按：《全唐诗》卷三七收入其一、其二、其三、其六、其七等五首，题作《过酒家五首》。
）。
食后
作者：王绩
朝代：唐
体裁：五言排律

田家无所有，晚食遂为常。菜剪三秋绿，飧炊百日黄。胡麻山麨样，楚豆野麋方。始暴松皮脯，新添杜若浆。葛花消酒毒，萸蒂发羹香。鼓腹聊乘兴，宁知逢世昌。
食后
作者：王绩
朝代：唐

田家无所有，晚食遂为常。
菜剪三秋绿，飧炊百日黄。
胡麻山麨样，楚豆野麋方。
始暴松皮脯，新添杜若浆。
葛花消酒毒，萸蔕发羹香。
鼓腹聊乘兴，宁知逢世昌。
驾过观猎
作者：王绩
朝代：唐

天廵总禁营，诘旦拥戈城。
旗常纷出没，彀骑郁纵横。
围尘千里暗，猎火四山明。
兽竭郊原迥，禽殚灌莽平。
割鲜同饮至，振旅以休兵。
动作威容备，周旋军令成。
金铙清御道，玉鼓节神行。
别有磻溪叟，无日战逢迎。
黄颊山
作者：王绩
朝代：唐
体裁：五言排律

别有青溪道，斜亘碧岩隈。崩榛横古蔓，荒石拥寒苔。野心长寂寞，山径本幽回。步步攀藤上，朝朝负药来。几看松叶秀，频值菊花开。无人堪作伴，岁晚独悠哉。
黄颊山
作者：王绩
朝代：唐

别有青溪道，斜亘碧岩隈。
崩榛横古蔓，荒石拥寒苔。
野心长寂寞，山径本幽迴。
步步攀藤上，朝朝负药来。
几看松叶秀，频值菊花开。
无人堪作伴，岁晚独悠哉。
迎春东郊
作者：王绰
朝代：唐

玉管潜移律，东郊始报春。
銮舆应宝运，天仗出佳辰。
睿泽光时辈，恩辉及物新。
虬螭动旌斾，烟景入城闉。
御柳初含色，龙池渐启津。
谁怜在阴者，得与蛰虫伸。
迎春东郊
作者：王绰
朝代：唐
体裁：五言排律

玉管潜移律，东郊始报春。銮舆应宝运，天仗出佳辰。睿泽光时辈，恩辉及物新。虬螭动旌旆，烟景入城闉。御柳初含色，龙池渐启津。谁怜在阴者，得与蛰虫伸。
丁宇田家有赠
作者：王维
朝代：唐

〔英华作田家赠丁禹。注云。集作丁宇。误也。〕
君心尚栖隐。
久欲傍归路。
在朝每为言。
解印果成趣。
晨鸡鸣邻里。
群动从所务。
农夫行饷田。
闺妾起缝素。
开轩御衣服。
散帙理章句。
时吟招隐诗。
或制闲居赋。
新晴望郊郭。
日映桑榆暮。
阴昼小苑城。
微明渭川树。
揆予宅闾井。
幽赏何由屡。
道存终不忘。
迹异难相遇。
此时惜离别。
再来芳菲度。
丁宇田家有赠
作者：王维
朝代：唐

君心尚栖隐，久欲傍归路。
在朝每为言，解印果成趣。
晨鸡鸣邻里，羣动从所务。
农夫行饷田，闺妾起缝素。
开轩御衣服，散帙理章句。
时吟招隐诗，或制闲居赋。
新晴望郊郭，日暎桑榆暮。
阴昼小苑城，微明渭川树。
揆予宅闾井，幽赏何由屡。
道存终不忘，迹异难相遇。
此时惜离别，再来芳菲度。
丁田家有赠
作者：王维
朝代：唐

君心尚栖隐，久欲傍归路。
在朝每为言，解印果成趣。
晨鸡鸣邻里，群动从所务。
农夫行饷田，闺妾起缝素。
开轩御衣服，散帙理章句。
时吟招隐诗，或制閒居赋。
新晴望郊郭，日映桑榆暮。
阴昼小苑城，微明渭川树。
揆予宅闾井，幽赏何由屡。
道存终不忘，迹异难相遇。
此时惜离别，再来芳菲度。
丁田家有赠
作者：王维
朝代：唐
体裁：古风

君心尚栖隐，久欲傍归路。在朝每为言，解印果成趣。晨鸡鸣邻里，群动从所务。农夫行饷田，闺妾起缝素。开轩御衣服，散帙理章句。时吟招隐诗，或制闲居赋。新晴望郊郭，日映桑榆暮。阴昼小苑城，微明渭川树。揆予宅闾井，幽赏何由屡。道存终不忘，迹异难相遇。此时惜离别，再来芳菲度。
三月三日勤政楼侍宴应制
作者：王维
朝代：唐

彩仗连宵合，琼楼拂曙通。
年光三月裏，宫殿百花中。
不数秦王日，谁将洛水同。
酒筵嫌落絮，舞袖怯春风。
天保无为德，人欢不战功。
仍临九衢宴，更达四门聪。
三月三日勤政楼侍宴应制
作者：王维
朝代：唐

彩仗连宵合，琼楼拂曙通。年光三月里，宫殿百花中。不数秦王日，谁将洛水同。酒筵嫌落絮，舞袖怯春风。天保无为德，人欢不战功。仍临九衢宴，更达四门聪。
三月三日勤政楼侍宴应制
作者：王维
朝代：唐

綵仗连宵合，琼楼拂曙通。
年光三月裏，宫殿百花中。
不数秦王日，谁将洛水同。
酒筵嫌落絮，舞袖怯春风。
天保无为德，人欢不战功。
仍临九衢宴，更达四门聪。
三月三日勤政楼侍宴应制
作者：王维
朝代：唐

綵仗连宵合，琼楼拂曙通。年光三月里，宫殿百花中。不数秦王日，谁将洛水同。酒筵嫌落絮，舞袖怯春风。天保无为德，人欢不战功。仍临九衢宴，更达四门聪。
三月三日曲江侍宴应制
作者：王维
朝代：唐
体裁：五言排律

万乘亲斋祭，千官喜豫游。奉迎从上苑，祓禊向中流。草树连容卫，山河对冕旒。画旗摇浦溆，春服满汀洲。仙籞龙媒下，神皋凤跸留。从今亿万岁，天宝纪春秋。
三月三日曲江侍宴应制
作者：王维
朝代：唐

万乘亲斋祭，千官喜豫游。
奉迎从上苑，祓禊向中流。
草树连容衞，山河对冕旒。
画旗摇浦溆，春服满汀洲。
仙籞龙媒下，神皋凤跸留。
从今亿万岁，天宝纪春秋。
上张令公
作者：王维
朝代：唐

珥笔趋丹陛，垂珰上玉除。
步檐青琐闼，方幰画轮车。
市阅千金字，朝闻五色书。
致君光帝典，荐士满公车。
伏奏回金驾，横经重石渠。
从兹罢角抵，且复幸储胥。
天统知尧后，王章笑鲁初。
匈奴遥俯伏，汉相俨簪裾。
贾生非不遇，汲黯自堪疏。
学易思求我，言诗或起予。
当从大夫后，何惜隶人余。
上张令公
作者：王维
朝代：唐

珥笔趋丹陛，垂珰上玉除。步檐青琐闼，方幰画轮车。市阅千金字，朝闻五色书。致君光帝典，荐士满公车。伏奏回金驾，横经重石渠。从兹罢角抵，且复幸储胥。天统知尧后，王章笑鲁初。匈奴遥俯伏，汉相俨簪裾。贾生非不遇，汲黯自堪疏。学易思求我，言诗或起予。当从大夫后，何惜隶人馀。
上张令公
作者：王维
朝代：唐

珥笔趋丹陛，垂珰上玉除。
步檐青琐闼，方幰画轮车。
市阅千金字，朝闻五色书。
致君光帝典，荐士满公车。
伏奏回金驾，横经重石渠。
从兹罢角抵，且復幸储胥。
天统知尧后，王章笑鲁初。
匈奴遥俯伏，汉相俨簪裾。
贾生非不遇，汲黯自堪疎。
学易思求我，言诗或起予。
当从大夫后，何惜隶人余。
上张令公
作者：王维
朝代：唐

珥笔趋丹陛，垂珰上玉除。步檐青琐闼，方幰画轮车。市阅千金字，朝闻五色书。致君光帝典，荐士满公车。伏奏回金驾，横经重石渠。从兹罢角牴，且复幸储胥。天统知尧后，王章笑鲁初。匈奴遥俯伏，汉相俨簪裾。贾生非不遇，汲黯自堪疏。学易思求我，言诗或起予。当从大夫后，何惜隶人馀。
不遇咏
作者：王维
朝代：唐

北阙献书寝不报，南山种田时不登。
百人会中身不预，且此登山复临水，莫问春风动杨柳。
今人昨人多自私，
不遇咏
作者：王维
朝代：唐

北阙献书寝不报，南山种田时不登。百人会中身不预，五侯门前心不能。身投河朔饮君酒，家在茂陵平安否。且此登山复临水，莫问春风动杨柳。今人昨人多自私，我心不说君应知。济人然后拂衣去，肯作徒尔一男儿。
不遇咏
作者：王维
朝代：唐

北阙献书寝不报，南山种田时不登。
百人会中身不预，五侯门前心不能。
身投河朔饮君酒，家在茂陵平安否。
且此登山復临水，莫问春风动杨柳。
今人昨人多自私，我心不说君应知。
济人然后拂衣去，肯作徒尔一男儿。
不遇咏
作者：王维
朝代：唐

北阙献书寝不报，南山种田时不登。百人会中身不预，五侯门前心不能。身投河朔饮君酒，家在茂陵平安否？且共登山复临水，莫问春风动杨柳。今人作人多自私，我心不说君应知。济人然后拂衣去，肯作徒尔一男儿！
与卢员外象过崔处士兴宗林亭
作者：王维
朝代：唐
体裁：七言绝句

绿树重阴盖四邻，青苔日厚自无尘。科头箕踞长松下，白眼看他世上人。
与卢象集朱家
作者：王维
朝代：唐
体裁：五言律诗

主人能爱客，终日有逢迎。贳得新丰酒，复闻秦女筝。柳条疏客舍，槐叶下秋城。语笑且为乐，吾将达此生。
与卢象集朱家
作者：王维
朝代：唐

主人能爱客，终日有逢迎。
贳得新丰酒，復闻秦女筝。
柳条疎客舍，槐叶下秋城。
语笑且为乐，吾将达此生。
与胡居士皆病寄此诗兼示学人二首
作者：王维
朝代：唐

一兴微尘念，横有朝露身。如是睹阴界，何方置我人。碍有固为主，趣空宁舍宾。洗心讵悬解，悟道正迷津。因爱果生病，从贪始觉贫。色声非彼妄，浮幻即吾真。四达竟何遣，万殊安可尘。胡生但高枕，寂寞与谁邻。战胜不谋食，理齐甘负薪。予若未始异，讵论疏与亲。浮空徒漫漫，汎有定悠悠。无乘及乘者，所谓智人舟。讵舍贫病域，不疲生死流。无烦君喻马，任以我为牛。植福祠迦叶，求仁笑孔丘。何津不鼓棹，何路不摧辀。念此闻思者，胡为多阻修。空虚花聚散，烦恼树稀稠。灭相成无记，生心坐有求。降吴复归蜀，不到莫相尤。
与胡居士皆病寄此诗兼示学人二首
作者：王维
朝代：唐

一兴微尘念，横有朝露身。如是睹阴界，何方置我人。
碍有固为主，趣空宁舍宾。洗心讵悬解，悟道正迷津。
因爱果生病，从贪始觉贫。色声非彼妄，浮幻即吾真。
四达竟何遣，万殊安可尘。胡生但高枕，寂寞与谁邻。
战胜不谋食，理齐甘负薪。予若未始异，讵论疏与亲。
浮空徒漫漫，泛有定悠悠。无乘及乘者，所谓智人舟。
讵舍贫病域，不疲生死流。无烦君喻马，任以我为牛。
植福祠迦叶，求仁笑孔丘。何津不鼓棹，何路不摧輈.
念此闻思者，胡为多阻修。空虚花聚散，烦恼树稀稠。
灭相成无记，生心坐有求。降吴复归蜀，不到莫相尤。
与胡居士皆病寄此诗兼示学人二首
作者：王维
朝代：唐

一兴微尘念，横有朝露身。
如是睹阴界，何方置我人。
碍有固为主，趣空宁舍宾。
洗心讵悬解，悟道正迷津。
因爱果生病，从贪始觉贫。
色声非彼妄，浮幻即吾真。
四达竟何遣，万殊安可尘。
胡生但高枕，寂寞与谁邻。
战胜不谋食，理齐甘负薪。
予若未始异，讵论疏与亲。
浮空徒漫漫，泛有定悠悠。
无乘及乘者，所谓智人舟。
讵舍贫病域，不疲生死流。
无烦君喻马，任以我为牛。
植福祠迦叶，求仁笑孔丘。
何津不鼓棹，何路不摧辀。
念此闻思者，胡为多阻修。
空虚花聚散，烦恼树稀稠。
灭相成无记，生心坐有求。
降吴复归蜀，不到莫相尤。
与胡居士皆病寄此诗兼示学人二首·一
作者：王维
朝代：唐

一兴微尘念，横有朝露身。
如是覩阴界，何方置我人。
碍有固为主，趣空宁舍宾。
洗心讵悬解，悟道正迷津。
因爱果生病，从贪始觉贫。
色声非彼妄，浮幻即吾真。
四达竟何遣，万殊安可尘。
胡生但高枕，寂寞与谁邻。
战胜不谋食，理齐甘负薪。
予若未始异，讵论疎与亲。
与胡居士皆病寄此诗兼示学人二首·二
作者：王维
朝代：唐

浮空徒漫漫，泛有定悠悠。
无乘及乘者，所谓智人舟。
讵舍贫病域，不疲生死流。
无烦君喻马，任以我为牛。
植福祠迦叶，求仁笑孔丘。
何津不鼓棹，何路不摧辀。
念此闻思者，胡为多阻修。
空虚花聚散，烦恼树稀稠。
灭相成无记，生心坐有求。
降吴復归蜀，不到莫相尤。
与胡居士皆病寄此诗兼示学人二首·其一
作者：王维
朝代：唐

一兴微尘念，横有朝露身。如是睹阴界，何方置我人。碍有固为主，趣空宁舍宾。洗心讵悬解，悟道正迷津。因爱果生病，从贪始觉贫。色声非彼妄，浮幻即吾真。四达竟何遣，万殊安可尘。胡生但高枕，寂寞与谁邻。战胜不谋食，理齐甘负薪。予若未始异，讵论疏与亲。
与胡居士皆病寄此诗兼示学人二首·其二
作者：王维
朝代：唐

浮空徒漫漫，汎有定悠悠。无乘及乘者，所谓智人舟。讵舍贫病域，不疲生死流。无烦君喻马，任以我为牛。植福祠迦叶，求仁笑孔丘。何津不鼓棹，何路不摧辀。念此闻思者，胡为多阻修。空虚花聚散，烦恼树稀稠。灭相成无记，生心坐有求。降吴复归蜀，不到莫相尤。
与苏卢二员外期游方丈寺而苏不至，因有是作
作者：王维
朝代：唐
体裁：五言排律

共仰头陀行，能忘世谛情。回看双凤阙，相去一牛鸣。法向空林说，心随宝地平。手巾花氎净，香帔稻畦成。闻道邀同舍，相期宿化城。安知不来往，翻得似无生。
东溪玩月
作者：王维
朝代：唐

月从断山口，遥吐柴门端。
万木分空霁，流阴中夜攒。
光连虚象白，气与风露寒。
谷静秋泉响，岩深青霭残。
清灯入幽梦，破影抱空峦。
恍惚琴窗裏，松溪晓思难。
东谿玩月（一作王昌龄诗）
作者：王维
朝代：唐

月从断山口，遥吐柴门端。万木分空霁，流阴中夜攒。光连虚象白，气与风露寒。谷静秋泉响，岩深青霭残。清灯入幽梦，破影抱空峦。恍惚琴窗里，松谿晓思难。
临湖亭
作者：王维
朝代：唐

轻舸迎上客，悠悠湖上来。当轩对尊酒，四面芙蓉开。（一作对樽酒）
临高台送黎拾遗
作者：王维
朝代：唐
体裁：五言绝句

相送临高台，川原杳何极。日暮飞鸟还，行人去不息。
九月九日忆山东兄弟
作者：王维
朝代：唐
体裁：诗

独在异乡为异客，每逢佳节倍思亲。遥知兄弟登高处，遍插茱萸少一人。
书事
作者：王维
朝代：唐
体裁：五言绝句

轻阴阁小雨，深院昼慵开。坐看苍苔色，欲上人衣来。
从军行
作者：王维
朝代：唐

吹角动行人。
喧喧行人起。
笳悲马嘶乱。
争渡金河水。
日暮沙漠陲。
战声烟尘里。
尽系名王颈。
归来献天子。
从军行
作者：王维
朝代：唐

吹角动行人，喧喧行人起。
笳悲马嘶乱，争渡金河水。
日暮沙漠陲，战声烟尘裏。
尽系名王颈，归来献天子。
从军行
作者：王维
朝代：唐

吹角动行人，喧喧行人起。
笳悲马嘶乱，争渡金河水。
日暮沙漠陲，战声烟尘裏。
尽繫名王颈，归来献天子。
从军行
作者：王维
朝代：唐

吹角动行人，喧喧行人起。笳悲马嘶乱，争渡金河水。日暮沙漠陲，战声烟尘里。尽系名王颈，归来献天子。
从军行·吹角动行人
作者：王维
朝代：唐

吹角动行人，喧喧行人起。笳悲马嘶乱，争渡黄河水。日暮沙漠陲，战声烟尘里。尽系名王颈，归来报天子。
从岐王夜宴衞家山池应教
作者：王维
朝代：唐
体裁：五言律诗

座客香貂满，宫娃绮幔张。涧花轻粉色，山月少灯光。积翠纱窗暗，飞泉绣户凉。还将歌舞出，归路莫愁长。
从岐王过杨氏别业应教
作者：王维
朝代：唐
体裁：五言律诗

杨子谈经所，淮王载酒过。兴阑啼鸟换，坐久落花多。径转回银烛，林开散玉珂。严城时未启，前路拥笙歌。
伊州歌
作者：王维
朝代：唐

清风明月苦相思，荡子从戎十载余。
征人去日慇懃嘱，归鴈来时数附书。
伊州歌
作者：王维
朝代：唐

清风明月苦相思，荡子从戎十载余。
征人去日殷勤嘱，归雁来时数附书。
伊州歌
作者：王维
朝代：唐

清风明月苦相思，荡子从戎十载馀。征人去日慇勤嘱，归雁来时数附书。
伊州歌
作者：王维
朝代：唐

清风明月苦相思，荡子从戎十载馀。征人去日殷勤嘱，归雁来时数附书。
休假还旧业便使
作者：王维
朝代：唐

谢病始告归，依依入桑梓。
家人皆伫立，相候衡门裏。
时辈皆长年，成人旧童子。
上堂嘉庆毕，顾与姻亲齿。
论旧忽余悲，目存且相喜。
田园转芜没，但有寒泉水。
衰柳日萧条，秋光清邑裏。
入门乍如客，休骑非便止。
中饮顾王程，离忧从此始。
休假还旧业便使
作者：王维
朝代：唐

谢病始告归，依依入桑梓。
家人皆竚立，相候衡门裏。
时辈皆长年，成人旧童子。
上堂嘉庆毕，顾与姻亲齿。
论旧忽余悲，目存皆相喜。
田园转芜没，但有寒泉水。
衰柳日萧条，秋光清邑里。
入门乍如客，休骑非便止。
中饮顾王程，离忧从此始。
休假还旧业便使（一作卢象诗）
作者：王维
朝代：唐

谢病始告归，依依入桑梓。家人皆伫立，相候衡门里。时辈皆长年，成人旧童子。上堂嘉庆毕，顾与姻亲齿。论旧忽馀悲，目存且相喜。田园转芜没，但有寒泉水。衰柳日萧条，秋光清邑里。入门乍如客，休骑非便止。中饮顾王程，离忧从此始。
使至塞上
作者：王维
朝代：唐
体裁：五言律诗

单车欲问边，属国过居延。征蓬出汉塞，归雁入胡天。大漠孤烟直，长河落日圆。萧关逢候吏，都护在燕然。
使至塞上
作者：王维
朝代：唐
体裁：诗

单车欲问边，属国过居延。征蓬出汉塞，归雁入胡天。大漠孤烟直，长河落日圆。萧关逢候骑，都护在燕然。
使至塞上
作者：王维
朝代：唐

衔命辞天阙，单车欲问边。
征蓬出汉塞，归雁入胡天。
大漠孤烟直，长河落日圆。
萧关逢候吏，都护在燕然。
偶然作六首
作者：王维
朝代：唐

楚国有狂夫，茫然无心想。
散发不冠带，行歌南陌上。
孔丘与之言，仁义莫能奖。
未尝肯问天，何事须击壤。
复笑采薇人，胡为乃长往。
田舍有老翁，垂白衡门裏。
有时农事闲，斗酒呼邻里。
喧聒茅檐下，或坐或复起。
短褐不为薄，园葵固足美。
动则长子孙，不曾向城市。
五帝与三王，古来称天子。
干戈将揖让，毕竟何者是。
得意苟为乐，野田安足鄙。
且当放怀去，行行没余齿。
日夕见太行，沉吟未能去。
问君何以然，世网婴我故。
小妹日成长，兄弟未有娶。
家贫禄既薄，储蓄非有素。
几回欲奋飞，踟蹰复相顾。
孙登长啸台，松竹有遗处。
相去讵几许，故人在中路。
爱染日已薄，禅寂日已固。
忽乎吾将行，宁俟岁云暮。
陶潜任天真，其性颇耽酒。
自从弃官来，家贫不能有。
九月九日时，菊花空满手。
中心窃自思，傥有人送否。
白衣携壶觞，果来遗老叟。
且喜得斟酌，安问升与斗。
奋衣野田中，今日嗟无负。
兀傲迷东西，蓑笠不能守。
倾倒强行行，酣歌归五柳。
生事不曾问，肯愧家中妇。
赵女弹箜篌，复能邯郸舞。
夫婿轻薄儿，斗鸡事齐主。
黄金买歌笑，用钱不复数。
许史相经过，高门盈四牡。
客舍有儒生，昂藏出邹鲁。
读书三十年，腰间无尺组。
被服圣人教，一生自穷苦。
老来懒赋诗，惟有老相随。
宿世谬词客，前身应画师。
不能舍余习，偶被世人知。
名字本皆是，此心还不知。
偶然作六首
作者：王维
朝代：唐

楚国有狂夫，茫然无心想。散发不冠带，行歌南陌上。孔丘与之言，仁义莫能奖。未尝肯问天，何事须击壤。复笑采薇人，胡为乃长往。田舍有老翁，垂白衡门里。有时农事闲，斗酒呼邻里。喧聒茅檐下，或坐或复起。短褐不为薄，园葵固足美。动则长子孙，不曾向城市。五帝与三王，古来称天子。干戈将揖让，毕竟何者是。得意苟为乐，野田安足鄙。且当放怀去，行行没馀齿。日夕见太行，沈吟未能去。问君何以然，世网婴我故。小妹日成长，兄弟未有娶。家贫禄既薄，储蓄非有素。几回欲奋飞，踟蹰复相顾。孙登长啸台，松竹有遗处。相去讵几许，故人在中路。爱染日已薄，禅寂日已固。忽乎吾将行，宁俟岁云暮。陶潜任天真，其性颇耽酒。自从弃官来，家贫不能有。九月九日时，菊花空满手。中心窃自思，傥有人送否。白衣携壶觞，果来遗老叟。且喜得斟酌，安问升与斗。奋衣野田中，今日嗟无负。兀傲迷东西，蓑笠不能守。倾倒强行行，酣歌归五柳。生事不曾问，肯愧家中妇。赵女弹箜篌，复能邯郸舞。夫婿轻薄儿，斗鸡事齐主。黄金买歌笑，用钱不复数。许史相经过，高门盈四牡。客舍有儒生，昂藏出邹鲁。读书三十年，腰间无尺组。被服圣人教，一生自穷苦。老来懒赋诗，惟有老相随。宿世谬词客，前身应画师。不能舍馀习，偶被世人知。名字本皆是，此心还不知。
偶然作六首
作者：王维
朝代：唐

楚国有狂夫，茫然无心想。散发不冠带，行歌南陌上。孔丘与之言，仁义莫能奖。未尝肯问天，何事须击壤。复笑采薇人，胡为乃长往。田舍有老翁，垂白衡门里。有时农事闲，斗酒呼邻里。喧聒茅檐下，或坐或复起。短褐不为薄，园葵固足美。动则长子孙，不曾向城市。五帝与三王，古来称天子。干戈将揖让，毕竟何者是。得意苟为乐，野田安足鄙。且当放怀去，行行没馀齿。日夕见太行，沉吟未能去。问君何以然，世网婴我故。小妹日成长，兄弟未有娶。家贫禄既薄，储蓄非有素。几回欲奋飞，踟蹰复相顾。孙登长啸台，松竹有遗处。相去讵几许，故人在中路。爱染日已薄，禅寂日已固。忽乎吾将行，宁俟岁云暮。陶潜任天真，其性颇耽酒。自从弃官来，家贫不能有。九月九日时，菊花空满手。中心窃自思，傥有人送否。白衣携壶觞，果来遗老叟。且喜得斟酌，安问升与斗。奋衣野田中，今日嗟无负。兀傲迷东西，蓑笠不能守。倾倒强行行，酣歌归五柳。生事不曾问，肯愧家中妇。赵女弹箜篌，复能邯郸舞。夫婿轻薄儿，斗鸡事齐主。黄金买歌笑，用钱不复数。许史相经过，高门盈四牡。客舍有儒生，昂藏出邹鲁。读书三十年，腰间无尺组。被服圣人教，一生自穷苦。老来懒赋诗，惟有老相随。宿世谬词客，前身应画师。不能舍余习，偶被世人知。名字本皆是，此心还不知。
偶然作六首·一
作者：王维
朝代：唐

楚国有狂夫，茫然无心想。
散髪不冠带，行歌南陌上。
孔丘与之言，仁义莫能奖。
未尝肯问天，何事须击壤。
復笑采薇人，胡为乃长往。
偶然作六首·三
作者：王维
朝代：唐

日夕见太行，沈吟未能去。
问君何以然，世网婴我故。
小妹日成长，兄弟未有娶。
家贫禄既薄，储蓄非有素。
几回欲奋飞，踟蹰復相顾。
孙登长啸台，松竹有遗处。
相去讵几许，故人在中路。
爱染日已薄，禅寂日已固。
忽乎吾将行，宁俟岁云暮。
偶然作六首·二
作者：王维
朝代：唐

田舍有老翁，垂白衡门裏。
有时农事闲，斗酒呼邻里。
喧聒茅檐下，或坐或復起。
短褐不为薄，园葵固足美。
动则长子孙，不曾向城市。
五帝与三王，古来称天子。
干戈将揖让，毕竟何者是。
得意苟为乐，野田安足鄙。
且当放怀去，行行没余齿。
偶然作六首·五
作者：王维
朝代：唐

赵女弹箜篌，復能邯郸舞。
夫壻轻薄儿，鬬鸡事齐主。
黄金买歌笑，用钱不復数。
许史相经过，高门盈四牡。
客舍有儒生，昂藏出邹鲁。
读书三十年，腰间无尺组。
被服圣人教，一生自穷苦。
偶然作六首·六
作者：王维
朝代：唐

老来懒赋诗，惟有老相随。
宿世谬词客，前身应画师。
不能舍余习，偶被世人知。
名字本皆是，此心还不知。
偶然作六首·其一
作者：王维
朝代：唐

楚国有狂夫，茫然无心想。散发不冠带，行歌南陌上。孔丘与之言，仁义莫能奖。未尝肯问天，何事须击壤。复笑采薇人，胡为乃长往。
偶然作六首·其三
作者：王维
朝代：唐

日夕见太行，沈吟未能去。问君何以然，世网婴我故。小妹日成长，兄弟未有娶。家贫禄既薄，储蓄非有素。几回欲奋飞，踟蹰复相顾。孙登长啸台，松竹有遗处。相去讵几许，故人在中路。爱染日已薄，禅寂日已固。忽乎吾将行，宁俟岁云暮。
偶然作六首·其二
作者：王维
朝代：唐

田舍有老翁，垂白衡门里。有时农事闲，斗酒呼邻里。喧聒茅檐下，或坐或复起。短褐不为薄，园葵固足美。动则长子孙，不曾向城市。五帝与三王，古来称天子。干戈将揖让，毕竟何者是。得意苟为乐，野田安足鄙。且当放怀去，行行没馀齿。
偶然作六首·其五
作者：王维
朝代：唐

赵女弹箜篌，复能邯郸舞。夫婿轻薄儿，斗鸡事齐主。黄金买歌笑，用钱不复数。许史相经过，高门盈四牡。客舍有儒生，昂藏出邹鲁。读书三十年，腰间无尺组。被服圣人教，一生自穷苦。
偶然作六首·其六
作者：王维
朝代：唐

老来懒赋诗，惟有老相随。宿世谬词客，前身应画师。不能舍馀习，偶被世人知。名字本皆是，此心还不知。
偶然作六首·其四
作者：王维
朝代：唐

陶潜任天真，其性颇耽酒。自从弃官来，家贫不能有。九月九日时，菊花空满手。中心窃自思，傥有人送否。白衣携壶觞，果来遗老叟。且喜得斟酌，安问升与斗。奋衣野田中，今日嗟无负。兀傲迷东西，蓑笠不能守。倾倒强行行，酣歌归五柳。生事不曾问，肯愧家中妇。
偶然作六首·四
作者：王维
朝代：唐

陶潜任天真，其性颇躭酒。
自从弃官来，家贫不能有。
九月九日时，菊花空满手。
中心窃自思，傥有人送否。
白衣携壶觞，果来遗老叟。
且喜得斟酌，安问升与斗。
奋衣野田中，今日嗟无负。
兀傲迷东西，蓑笠不能守。
倾倒强行行，酣歌归五柳。
生事不曾问，肯媿家中妇。
兰
作者：王维
朝代：唐

根移地因偏，花老色未改。意苏瘴雾馀，气压初寒外。婆娑靖节窗，髣髴灵均佩。
冬夜书怀
作者：王维
朝代：唐
体裁：古风

冬宵寒且永，夜漏宫中发。草白霭繁霜，木衰澄清月。丽服映颓颜，朱灯照华发。汉家方尚少，顾影惭朝谒。
冬夜书怀
作者：王维
朝代：唐

冬宵寒且永，夜漏宫中发。
草白霭繁霜，木衰澄清月。
丽服映颓颜，朱灯照华髮。
汉家方尚少，顾影惭朝谒。
冬夜书怀
作者：王维
朝代：唐

冬宵寒且永，夜漏宫中发。
草白霭繁霜，木衰澄清月。
丽服暎颓颜，朱灯照华髪。
汉家方尚少，顾影惭朝谒。
冬日游览
作者：王维
朝代：唐

步出城东门，试骋千里目。
青山横苍林，赤日团平陆。
渭北走邯郸，关东出函谷。
秦地万方会，来朝九州牧。
鸡鸣咸阳中，冠盖相追逐。
丞相过列侯，羣公饯光禄。
相如方老病，独归茂陵宿。
冬日游览
作者：王维
朝代：唐
体裁：古风

步出城东门，试骋千里目。青山横苍林，赤日团平陆。渭北走邯郸，关东出函谷。秦地万方会，来朝九州牧。鸡鸣咸阳中，冠盖相追逐。丞相过列侯，群公饯光禄。相如方老病，独归茂陵宿。
冬晚对雪忆胡居士家（一作王劭诗，非）
作者：王维
朝代：唐
体裁：五言律诗

寒更传晓箭，清镜览衰颜。隔牖风惊竹，开门雪满山。洒空深巷静，积素广庭闲。借问袁安舍，翛然尚闭关。
凉州赛神
作者：王维
朝代：唐
体裁：七言绝句

凉州城外少行人，百尺峰头望虏尘。健儿击鼓吹羌笛，共赛城东越骑神。
凉州郊外游望
作者：王维
朝代：唐

野老才三户，边村少四邻。
婆娑依裏社，箫鼓赛田神。
洒酒浇刍狗，焚香拜木人。
女巫纷屡舞，罗袜自生尘。
凉州郊外游望
作者：王维
朝代：唐

野老纔三户，边村少四邻。
婆娑依里社，箫鼓赛田神。
洒酒浇刍狗，焚香拜木人。
女巫纷屡舞，罗袜自生尘。
凉州郊外游望（时为节度判官，在凉州作）
作者：王维
朝代：唐
体裁：五言律诗

野老才三户，边村少四邻。婆娑依里社，箫鼓赛田神。洒酒浇刍狗，焚香拜木人。女巫纷屡舞，罗袜自生尘。
出塞
作者：王维
朝代：唐

居延城外猎天骄，白草连山野火烧。
暮云空碛时驱马，玉靶角弓珠勒马，汉家将赐霍嫖姚。
出塞
作者：王维
朝代：唐

居延城外猎天骄，白草连山野火烧。暮云空碛时驱马，秋日平原好射雕。护羌校尉朝乘障，破虏将军夜渡辽。玉靶角弓珠勒马，汉家将赐霍嫖姚。
出塞
作者：王维
朝代：唐

居延城外猎天骄，白草连山野火烧。
暮云空碛时驱马，秋日平原好射鵰。
护羗校尉朝乘障，破虏将军夜渡辽。
玉靶角弓珠勒马，汉家将赐霍嫖姚。
出塞作
作者：王维
朝代：唐
体裁：诗

居延城外猎天骄，白草连天野火烧。暮云空碛时驱马，秋日平原好射雕。护羌校尉朝乘障，破虏将军夜渡辽。玉靶角弓珠勒马，汉家将赐霍嫖姚。
初出济州别城中故人（一作被出济州）
作者：王维
朝代：唐
体裁：五言律诗

微官易得罪，谪去济川阴。执政方持法，明君照此心。闾阎河润上，井邑海云深。纵有归来日，各愁年鬓侵。
别弟妹二首
作者：王维
朝代：唐

两妹日成长，双鬟将及人。
已能持宝瑟，自解掩罗巾。
念昔别时小，未知疏与亲。
今来始离恨，拭泪方殷勤。
小弟更孩幼，归来不相识。
同居虽渐惯，见人犹未觅。
宛作越人语，殊甘水乡食。
别此最为难，泪尽有余忆。
别弟妹二首·一
作者：王维
朝代：唐

两妹日成长，双鬟将及人。
已能持宝瑟，自解掩罗巾。
念昔别时小，未知疎与亲。
今来始离恨，拭泪方殷勤。
别弟妹二首·二
作者：王维
朝代：唐

小弟更孩幼，归来不相识。
同居虽渐惯，见人犹未觅。
宛作越人语，殊甘水乡食。
别此最为难，泪尽有余忆。
别弟妹二首（一作卢象诗）
作者：王维
朝代：唐

两妹日成长，双鬟将及人。已能持宝瑟，自解掩罗巾。念昔别时小，未知疏与亲。今来始离恨，拭泪方殷勤。小弟更孩幼，归来不相识。同居虽渐惯，见人犹未觅。宛作越人语，殊甘水乡食。别此最为难，泪尽有馀忆。
别弟缙后登青龙寺望蓝田山
作者：王维
朝代：唐
体裁：古风

陌上新离别，苍茫四郊晦。登高不见君，故山复云外。远树蔽行人，长天隐秋塞。心悲宦游子，何处飞征盖。
别弟缙后登青龙寺望蓝田山
作者：王维
朝代：唐

陌上新离别，苍茫四郊晦。
登高不见君，故山復云外。
远树蔽行人，长天隐秋塞。
心悲宦游子，何处飞征盖。
别綦毋潜
作者：王维
朝代：唐

端笏明光宫，历稔朝云陛。
诏刊延阁书，高议平津邸。
适意偶轻人，虚心削繁礼。
盛得江左风，弥工建安体。
高张多绝弦，截河有清济。
严冬爽羣木，伊洛方清泚。
渭水冰下流，潼关雪中启。
荷莜几时还，尘缨待君洗。
别綦毋潜
作者：王维
朝代：唐

端笏明光宫，历稔朝云陛。
诏刊延阁书，高议平津邸。
适意偶轻人，虚心削繁礼。
盛得江左风，弥工建安体。
高张多绝弦，截河有清济。
严冬爽群木，伊洛方清泚。
渭水冰下流，潼关雪中启。
荷莜几时还，尘缨待君洗。
别綦毋潜
作者：王维
朝代：唐
体裁：古风

端笏明光宫，历稔朝云陛。诏刊延阁书，高议平津邸。适意偶轻人，虚心削繁礼。盛得江左风，弥工建安体。高张多绝弦，截河有清济。严冬爽群木，伊洛方清泚。渭水冰下流，潼关雪中启。荷蓧几时还，尘缨待君洗。
别辋川别业
作者：王维
朝代：唐
体裁：五言绝句

依迟动车马，惆怅出松萝。忍别青山去，其如绿水何。
剧嘲史寰
作者：王维
朝代：唐

清风细雨湿梅花，骤马先过碧玉家。
正值楚王宫裏至，门前初下七香车。
千塔主人
作者：王维
朝代：唐
体裁：五言律诗

逆旅逢佳节，征帆未可前。窗临汴河水，门渡楚人船。鸡犬散墟落，桑榆荫远田。所居人不见，枕席生云烟。
华岳
作者：王维
朝代：唐

西岳出浮云，积雪在太清。连天凝黛色，百里遥青冥。白日为之寒，森沈华阴城。昔闻乾坤闭，造化生巨灵。右足踏方止，左手推削成。天地忽开拆，大河注东溟。遂为西峙岳，雄雄镇秦京。大君包覆载，至德被群生。上帝伫昭告，金天思奉迎。人祇望幸久，何独禅云亭。
华岳
作者：王维
朝代：唐

西岳出浮云，积雪在太清。
连天凝黛色，百里遥青冥。
白日为之寒，森沈华阴城。
昔闻干坤闭，造化生巨灵。
右足踏方止，左手推削成。
天地忽开拆，大河注东溟。
遂为西峙岳，雄雄镇秦京。
大君包覆载，至德被羣生。
上帝伫昭告，金天思奉迎。
人祇望幸久，何独禅云亭。
华岳
作者：王维
朝代：唐

西岳出浮云，积雪在太清。连天凝黛色，百里遥青冥。白日为之寒，森沉华阴城。昔闻乾坤闭，造化生巨灵。右足踏方止，左手推削成。天地忽开拆，大河注东溟。遂为西峙岳，雄雄镇秦京。大君包覆载，至德被群生。上帝伫昭告，金天思奉迎。人祇望幸久，何独禅云亭。
华岳
作者：王维
朝代：唐

西岳出浮云，积雪在太清。
连天凝黛色，百里遥青冥。
白日为之寒，森沉华阴城。
昔闻干坤闭，造化生巨灵。
右足踏方止，左手推削成。
天地忽开拆，大河注东溟。
遂为西峙岳，雄雄镇秦京。
大君包覆载，至德被群生。
上帝伫昭告，金天思奉迎。
人祇望幸久，何独禅云亭。
双黄鹄歌送别
作者：王维
朝代：唐

〔时为节度判官。在凉州作。〕
天路来兮双黄鹄。
云上飞兮水上宿。
抚翼和鸣整羽族。
不得已。
忽分飞。
家在玉京朝紫微。
主人临水送将归。
悲笳嘹唳垂舞衣。
宾欲散兮复相依。
几往返兮极浦。
尚裴回兮落晖。
岸上火兮相迎。
将夜入兮边城。
鞍马归兮佳人散。
怅离忧兮独含情。
双黄鹄歌送别
作者：王维
朝代：唐

天路来兮双黄鹄，云上飞兮水上宿。抚翼和鸣整羽族，不得已，忽分飞。家在玉京朝紫微，主人临水送将归。悲笳嘹唳垂舞衣，宾欲散兮复相依。几往返兮极浦，尚裴回兮落晖。岸上火兮相迎，将夜入兮边城。鞍马归兮佳人散，怅离忧兮独含情。
双黄鹄歌送别
作者：王维
朝代：唐

天路来兮双黄鹄，云上飞兮水上宿。
抚翼和鸣整羽族，不得已，忽分飞。
家在玉京朝紫微，主人临水送将归。
悲笳嘹唳垂舞衣，宾欲散兮復相依。
几往返兮极浦，尚裴回兮落晖。
岸上火兮相迎，将夜入兮边城。
鞍马归兮佳人散，怅离忧兮独含情。
双黄鹄歌送别
作者：王维
朝代：唐

天路来兮双黄鹄，云上飞兮水上宿，抚翼和鸣整羽族。
不得已，忽分飞，家在玉京朝紫微，主人临水送将归。
悲笳嘹唳垂舞衣，宾欲散兮复相依。
几往返兮极浦，鞍马归兮佳人散，怅离忧兮独含情。
双黄鹄歌送别（时为节度判官，在凉州作）
作者：王维
朝代：唐

天路来兮双黄鹄，云上飞兮水上宿，抚翼和鸣整羽族。
不得已，忽分飞，家在玉京朝紫微，主人临水送将归。
悲笳嘹唳垂舞衣，宾欲散兮复相依。几往返兮极浦，
尚裴回兮落晖。岸上火兮相迎，将夜入兮边城。
鞍马归兮佳人散，怅离忧兮独含情。
句
作者：王维
朝代：唐
体裁：句

人家在仙掌，云气欲生衣。
句
作者：王维
朝代：唐

人家在仙掌，云气欲生衣。
知古斋主精校2000。
01。
22。
句
作者：王维
朝代：唐

自恨开迟还落早，纵横只是怨春风。
叹白发
作者：王维
朝代：唐
体裁：七言绝句

宿昔朱颜成暮齿，须臾白发变垂髫。一生几许伤心事，不向空门何处销。
叹白髪
作者：王维
朝代：唐

宿昔朱颜成暮齿，须臾白髮变垂髫。
一生几许伤心事，不向空门何处销。
叹白髪
作者：王维
朝代：唐

我年一何长，鬓髪日已白。
俛仰天地间，能为几时客。
惆怅故山云，俳徊空日夕。
何事与时人，东城復南陌。
叹白髮
作者：王维
朝代：唐

我年一何长，鬓髮日已白。
俯仰天地间，能为几时客。
惆怅故山云，徘徊空日夕。
何事与时人，东城复南陌。
同卢拾遗过韦给事东山别业二十韵给事首春…不果斯诺
作者：王维
朝代：唐

托身侍云陛，昧旦趋华轩。遂陪鹓鸿侣，霄汉同飞翻。君子垂惠顾，期我于田园。侧闻景龙际，亲降南面尊。万乘驻山外，顺风祈一言。高阳多夔龙，荆山积玙璠.盛德启前烈，大贤钟后昆。侍郎文昌宫，给事东掖垣。谒帝俱来下，冠盖盈丘樊。闺风首邦族，庭训延乡村。采地包山河，树井竟川原。岩端回绮槛，谷口开朱门。阶下群峰首，云中瀑水源。鸣玉满春山，列筵先朝暾。会舞何飒沓，击钟弥朝昏。是时阳和节，清昼犹未暄。蔼蔼树色深，嘤嘤鸟声繁。顾己负宿诺，延颈惭芳荪。蹇步守穷巷，高驾难攀援。素是独往客，脱冠情弥敦。
同卢拾遗过韦给事东山别业二十韵给事首春休沐维已陪游及乎是行亦预闻命会无车马不果斯诺
作者：王维
朝代：唐

托身侍云陛，昧旦趋华轩。
遂陪鹓鸿侣，霄汉同飞翻。
君子垂惠顾，期我于田园。
侧闻景龙际，亲降南面尊。
万乘驻山外，顺风祈一言。
高阳多夔龙，荆山积玙璠。
盛德启前烈，大贤钟后昆。
侍郎文昌宫，给事东掖垣。
谒帝俱来下，冠盖盈丘樊。
闺风首邦族，庭训延乡村。
埰地包山河，树井竟川原。
岩端回绮槛，谷口开朱门。
阶下群峰首，云中瀑水源。
鸣玉满春山，列筵先朝暾。
会舞何飒沓，击钟弥朝昏。
是时阳和节，清昼犹未暄。
蔼蔼树色深，嘤嘤鸟声繁。
顾己负宿诺，延颈惭芳荪。
蹇步守穷巷，高驾难攀援。
素是独往客，脱冠情弥敦。
同卢拾遗过韦给事东山别业二十韵给事首春休沐维已陪游及乎是行亦预闻命会无车马不果斯诺
作者：王维
朝代：唐

托身侍云陛，昧旦趋华轩。
遂陪鹓鸿侣，霄汉同飞翻。
君子垂惠顾，期我于田园。
侧闻景龙际，亲降南面尊。
万乘驻山外，顺风祈一言。
高阳多夔龙，荆山积玙璠。
盛德启前烈，大贤钟后昆。
侍郎文昌宫，给事东掖垣。
谒帝俱来下，冠盖盈丘樊。
闺风首邦族，庭训延乡村。
采地包山河，树井竟川原。
岩端回绮槛，谷口开朱门。
阶下羣峰首，云中瀑水源。
鸣玉满春山，列筵先朝暾。
会舞何飒沓，击钟弥朝昏。
是时阳和节，清昼犹未暄。
蔼蔼树色深，嘤嘤鸟声繁。
顾己负宿诺，延颈惭芳荪。
蹇步守穷巷，高驾难攀援。
素是独往客，脱冠情弥敦。
同卢拾遗过韦给事东山别业二十韵给事首春休沐维已陪游及乎是行亦预闻命会无车马不果斯诺
作者：王维
朝代：唐

托身侍云陛，昧旦趋华轩。遂陪鹓鸿侣，霄汉同飞翻。君子垂惠顾，期我于田园。侧闻景龙际，亲降南面尊。万乘驻山外，顺风祈一言。高阳多夔龙，荆山积玙璠。盛德启前烈，大贤钟后昆。侍郎文昌宫，给事东掖垣。谒帝俱来下，冠盖盈丘樊。闺风首邦族，庭训延乡村。采地包山河，树井竟川原。岩端回绮槛，谷口开朱门。阶下群峰首，云中瀑水源。鸣玉满春山，列筵先朝暾。会舞何飒沓，击钟弥朝昏。是时阳和节，清昼犹未暄。蔼蔼树色深，嘤嘤鸟声繁。顾己负宿诺，延颈惭芳荪。蹇步守穷巷，高驾难攀援。素是独往客，脱冠情弥敦。
同崔傅答贤弟
作者：王维
朝代：唐
体裁：古风

洛阳才子姑苏客，桂苑殊非故乡陌。九江枫树几回青，一片扬州五湖白。扬州时有下江兵，兰陵镇前吹笛声。夜火人归富春郭，秋风鹤唳石头城。周郎陆弟为俦侣，对舞前溪歌白纻。曲几书留小史家，草堂棋赌山阴墅。衣冠若话外台臣，先数夫君席上珍。更闻台阁求三语，遥想风流第一人。
同崔傅答贤弟
作者：王维
朝代：唐

洛阳才子姑苏客，桂苑殊非故乡陌。九江枫树几回青，
一片扬州五湖白。扬州时有下江兵，兰陵镇前吹笛声。
夜火人归富春郭，秋风鹤唳石头城。周郎陆弟为俦侣，
对舞前溪歌白纻。曲几书留小史家，草堂棋赌山阴野。
衣冠若话外台臣，先数夫君席上珍。更闻台阁求三语，
遥想风流第一人。
同崔傅答贤弟
作者：王维
朝代：唐

洛阳才子姑苏客，桂苑殊非故乡陌。
九江枫树几回青，夜火人归富春郭，秋风鹤唳石头城。
周郎陆弟为俦侣，衣冠若话外台臣，先数夫君席上珍。
更闻台阁求三语，
同崔兴宗送衡岳瑗公南归
作者：王维
朝代：唐

言从石菌阁，新下穆陵关。
独向池阳去，白云留故山。
绽衣秋日裏，洗钵古松间。
一施传心法，唯将戒定还。
同崔兴宗送衡岳瑗公南归
作者：王维
朝代：唐
体裁：五言律诗

言从石菌阁，新下穆陵关。独向池阳去，白云留故山。绽衣秋日里，洗钵古松间。一施传心法，唯将戒定还。
同崔员外秋宵寓直
作者：王维
朝代：唐
体裁：五言律诗

建礼高秋夜，承明候晓过。九门寒漏彻，万井曙钟多。月迥藏珠斗，云消出绛河。更惭衰朽质，南陌共鸣珂。
同庐拾遗过韦（一作章。非）给事东山别业二
作者：王维
朝代：唐

首春休沐维已陪游及乎是行亦预闻命会无车马不果斯诺（ 册4 卷125 页1246c）托身侍云陛。昧旦（一作早）趋华轩。遂陪［宛鸟］鸿侣。霄汉同飞翻。君子垂惠顾。期我于田园。侧闻景龙际。亲降南面尊。万乘驻山外。顺风祈一言。高阳多夔龙。荆山积［王与］［王番］。盛德启前烈。大贤钟後昆。侍郎文昌宫。给事东掖垣。谒帝俱来下。冠盖盈丘樊。闺风首邦族。庭训延乡村。采地包山河。树井竟川原。岩端回绮槛。谷口开朱门。阶下群峰首。云中瀑水源。鸣玉满春山。列筵先朝暾。会舞何飒沓。击钟弥朝昏。是时阳和节。清昼犹未暄。蔼蔼树色深。嘤嘤鸟声繁。顾己负宿诺。延颈惭芳荪。蹇步守穷巷。高驾难攀援。素是独往客。脱冠情弥敦。
同比部杨员外十五夜游有怀静者季
作者：王维
朝代：唐

承明少休沐。
建礼省文书。
夜漏行人息。
归鞍落日余。
悬知三五夕。
万户千门辟。
夜出曙翻归。
倾城满南陌。
陌头驰骋尽繁华。
王孙公子五侯家。
由来月明如白日。
共道春灯胜百花。
聊看侍中千宝骑。
强识小妇七香车。
香车宝马共喧阗。
个里多情侠少年。
竞向长杨柳市北。
肯过精舍竹林前。
独有仙郎心寂寞。
却将宴坐为行乐。
傥觉忘怀共往来。
幸沾同舍甘藜藿。
同比部杨员外十五夜游有怀静者季
作者：王维
朝代：唐

承明少休沐，建礼省文书。
夜漏行人息，归鞍落日余。
悬知三五夕，万户千门辟。
夜出曙翻归，倾城满南陌。
陌头驰骋尽繁华，王孙公子五侯家。
由来月明如白日，香车宝马共喧阗，个裏多情侠少年。
竞向长杨柳市北，傥觉忘怀共往来，幸沾同舍甘藜藿。
同比部杨员外十五夜游有怀静者季
作者：王维
朝代：唐

承明少休沐，建礼省文书。
夜漏行人息，归鞍落日余。
悬知三五夕，万户千门闢。
夜出曙翻归，倾城满南陌。
陌头驰骋尽繁华，王孙公子五侯家。
由来月明如白日，共道春灯胜百花。
聊看侍中千宝骑，强识小妇七香车。
香车宝马共喧阗，箇裏多情侠少年。
竞向长杨柳市北，肯过精舍竹林前。
独有仙郎心寂寞，却将宴坐为行乐。
傥觉忘怀共往来，幸霑同舍甘藜藿。
同比部杨员外十五夜游有怀静者季
作者：王维
朝代：唐
体裁：古风

承明少休沐，建礼省文书。夜漏行人息，归鞍落日馀。悬知三五夕，万户千门辟。夜出曙翻归，倾城满南陌。陌头驰骋尽繁华，王孙公子五侯家。由来月明如白日，共道春灯胜百花。聊看侍中千宝骑，强识小妇七香车。香车宝马共喧阗，个里多情侠少年。竞向长杨柳市北，肯过精舍竹林前。独有仙郎心寂寞，却将宴坐为行乐。傥觉忘怀共往来，幸沾同舍甘藜藿。
听宫莺
作者：王维
朝代：唐
体裁：五言律诗

春树绕宫墙，宫莺啭曙光。忽惊啼暂断，移处弄还长。隐叶栖承露，攀花出未央。游人未应返，为此始思乡。
听宫莺
作者：王维
朝代：唐

春树遶宫墙，宫莺啭曙光。
忽惊啼暂断，移处弄还长。
隐叶栖承露，攀花出未央。
游人未应返，为此始思乡。
听百舌鸟
作者：王维
朝代：唐

上兰门外草萋萋，未央宫中花裏栖。
亦有相随过御苑，万户千门应觉晓，建章何必听鸣鸡。
听百舌鸟
作者：王维
朝代：唐

上兰门外草萋萋，未央宫中花裏栖。
亦有相随过御苑，不知若箇向金堤。
入春解作千般语，拂曙能先百鸟啼。
万户千门应觉晓，建章何必听鸣鸡。
听百舌鸟
作者：王维
朝代：唐
体裁：七言律诗

上兰门外草萋萋，未央宫中花里栖。亦有相随过御苑，不知若个向金堤。入春解作千般语，拂曙能先百鸟啼。万户千门应觉晓，建章何必听鸣鸡。
和仆射晋公扈从温汤
作者：王维
朝代：唐

天子幸新丰，旌旗渭水东。
寒山天仗外，温谷幔城中。
奠玉羣仙座，焚香太乙宫。
出游逢牧马，罢猎见非熊。
上宰无为化，明时太古同。
灵芝三秀紫，陈粟万箱红。
王礼奠儒教，天兵小战功。
谋犹归哲匠，词赋属文宗。
司谏方无阙，陈诗且未工。
长吟吉甫颂，朝夕仰清风。
和仆射晋公扈从温汤
作者：王维
朝代：唐
体裁：五言排律

天子幸新丰，旌旗渭水东。寒山天仗外，温谷幔城中。奠玉群仙座，焚香太乙宫。出游逢牧马，罢猎见非熊。上宰无为化，明时太古同。灵芝三秀紫，陈粟万箱红。王礼尊儒教，天兵小战功。谋犹归哲匠，词赋属文宗。司谏方无阙，陈诗且未工。长吟吉甫颂，朝夕仰清风。
和使君五郎西楼望远思归
作者：王维
朝代：唐
体裁：古风

高楼望所思，目极情未毕。枕上见千里，窗中窥万室。悠悠长路人，暧暧远郊日。惆怅极浦外，迢递孤烟出。能赋属上才，思归同下秩。故乡不可见，云水空如一。
和太常韦主簿五郎温汤寓目之作
作者：王维
朝代：唐

汉主离宫接露台，秦川一半夕阳开。
青山尽是朱旗绕，碧涧翻从玉殿来。
新丰树裏行人度，小苑城边猎骑回。
闻道甘泉能献赋，悬知独有子云才。
和太常韦主簿五郎温汤寓目之作
作者：王维
朝代：唐

汉主离宫接露台，秦川一半夕阳开。青山尽是朱旗绕，碧涧翻从玉殿来。新丰树里行人度，小苑城边猎骑回。闻道甘泉能献赋，悬知独有子云才。
和太常韦主簿五郎温汤寓目之作
作者：王维
朝代：唐

汉主离宫接露台，秦川一半夕阳开。
青山尽是朱旗绕，闻道甘泉能献赋，悬知独有子云才。
和宋中丞夏日游福贤观天长寺寺即陈左相宅所施之作
作者：王维
朝代：唐

已相殷王国，空余尚父溪。
钓矶开月殿，筑道出云梯。
积水浮香象，深山鸣白鸡。
虚空陈伎乐，衣服制虹霓。
墨点三千界，丹飞六一泥。
桃源勿遽返，再访恐君迷。
和宋中丞夏日游福贤观天长寺寺即陈左相宅所施之作
作者：王维
朝代：唐

已相殷王国，空馀尚父溪。钓矶开月殿，筑道出云梯。积水浮香象，深山鸣白鸡。虚空陈伎乐，衣服制虹霓。墨点三千界，丹飞六一泥。桃源勿遽返，再访恐君迷。
和宋中丞夏日游福贤观天长寺寺即陈左相宅所施之作
作者：王维
朝代：唐

已相殷王国，空馀尚父谿.钓矶开月殿，筑道出云梯。积水浮香象，深山鸣白鸡。虚空陈伎乐，衣服制虹霓。墨点三千界，丹飞六一泥。桃源勿遽返，再访恐君迷。
和尹谏议史馆山池
作者：王维
朝代：唐

云馆接天居，霓裳侍玉除。
春池百子外，芳树万年余。
洞有仙人箓，山藏太史书。
君恩深汉帝，且莫上空虚。
和尹谏议史馆山池
作者：王维
朝代：唐
体裁：五言律诗

云馆接天居，霓裳侍玉除。春池百子外，芳树万年馀。洞有仙人箓，山藏太史书。君恩深汉帝，且莫上空虚。
和贾至舍人早朝大明宫之作
作者：王维
朝代：唐

绛帻鸡人报晓筹，尚衣方进翠云裘。九天阊阖开宫殿，万国衣冠拜冕琉。日色才临仙掌动，香烟欲傍衮龙浮。朝罢须裁五色诏，佩声归到凤池头。
和贾舍人早朝大明宫之作
作者：王维
朝代：唐
体裁：诗

绛帻鸡人报晓筹，尚衣方进翠云裘。九天阊阖开宫殿，万国衣冠拜冕旒。日色才临仙掌动，香烟欲傍衮龙浮。朝罢须裁五色诏，佩声归到凤池头。
和贾舍人早朝大明宫之作
作者：王维
朝代：唐

绛帻鸡人送晓筹，尚衣方进翠云裘。九天阊阖开宫殿，万国衣冠拜冕旒。日色才临仙掌动，香烟欲傍衮龙浮。朝罢须裁五色诏，佩声归向凤池头。
和贾舍人早朝大明宫之作
作者：王维
朝代：唐

绛帻鸡人送晓筹，尚衣方进翠云裘。
九天阊阖开宫殿，万国衣冠拜冕旒。
日色纔临仙掌动，香烟欲傍衮龙浮。
朝罢须裁五色诏，佩声归向凤池头。
和贾舍人早朝大明宫之作
作者：王维
朝代：唐

绛帻鸡人送晓筹，尚衣方进翠云裘。
九天阊阖开宫殿，朝罢须裁五色诏，佩声归向凤池头。
和陈监四郎秋雨中思从弟据
作者：王维
朝代：唐

袅袅秋风动，凄凄烟雨繁。
声连鳷鹊观，色暗凤凰原。
细柳疎高阁，轻槐落洞门。
九衢行欲断，万井寂无喧。
忽有愁霖唱，更陈多露言。
平原思令弟，康乐谢贤昆。
逸兴方三接，衰颜强七奔。
相如今老病，归守茂陵园。
和陈监四郎秋雨中思从弟据
作者：王维
朝代：唐
体裁：五言排律

袅袅秋风动，凄凄烟雨繁。声连鳷鹊观，色暗凤凰原。细柳疏高阁，轻槐落洞门。九衢行欲断，万井寂无喧。忽有愁霖唱，更陈多露言。平原思令弟，康乐谢贤昆。逸兴方三接，衰颜强七奔。相如今老病，归守茂陵园。
哭孟浩然
作者：王维
朝代：唐
体裁：五言绝句

故人不可见，汉水日东流。借问襄阳老，江山空蔡州。
哭殷遥
作者：王维
朝代：唐
体裁：古风

人生能几何，毕竟归无形。念君等为死，万事伤人情。慈母未及葬，一女才十龄。泱漭寒郊外，萧条闻哭声。浮云为苍茫，飞鸟不能鸣。行人何寂寞，白日自凄清。忆昔君在时，问我学无生。劝君苦不早，令君无所成。故人各有赠，又不及生平。负尔非一途，恸哭返柴荆。
哭殷遥
作者：王维
朝代：唐

人生能几何，毕竟归无形。
念君等为死，万事伤人情。
慈母未及葬，一女纔十龄。
泱漭寒郊外，萧条闻哭声。
浮云为苍茫，飞鸟不能鸣。
行人何寂寞，白日自凄清。
忆昔君在时，问我学无生。
劝君苦不早，令君无所成。
故人各有赠，又不及生平。
负尔非一途，恸哭返柴荆。
哭祖六自虚
作者：王维
朝代：唐

否极尝闻泰，嗟君独不然。
悯凶才稚齿，羸疾主中年。
余力文章秀，生知礼乐全。
翰留天帐览，词入帝宫传。
国讶终军少，人知贾谊贤。
公卿尽虚左，朋识共推先。
不恨依穷辙，终期济巨川。
才雄望羔雁，寿促背貂蝉。
福善闻前录，歼良昧上玄。
何辜铩鸾翮，底事碎龙泉。
鵩起长沙赋，麟终曲阜编。
域中君道广，海内我情偏。
乍失疑犹见，沉思悟绝缘。
生前不忍别，死后向谁宣。
为此情难尽，弥令忆更缠。
本家清渭曲，归葬旧茔边。
永去长安道，徒闻京兆阡。
旌车出郊甸，乡国隐云天。
定作无期别，宁同旧日旋。
候门家属苦，行路国人怜。
送客哀难进，征途泥复前。
赠言为挽曲，奠席是离筵。
念昔同携手，风期不暂捐。
南山俱隐逸，东洛类神仙。
未省音容间，那堪生死迁。
花时金谷饮，月夜竹林眠。
满地传都赋，倾朝看药船。
群公咸属目，微物敢齐肩。
谬合同人旨，而将玉树连。
不期先挂剑，长恐后施鞭。
为善吾无矣，知音子绝焉。
琴声纵不没，终亦继悲弦。
哭祖六自虚
作者：王维
朝代：唐

否极尝闻泰，嗟君独不然。悯凶才稚齿，羸疾主中年。馀力文章秀，生知礼乐全。翰留天帐览，词入帝宫传。国讶终军少，人知贾谊贤。公卿尽虚左，朋识共推先。不恨依穷辙，终期济巨川。才雄望羔雁，寿促背貂蝉。福善闻前录，歼良昧上玄。何辜铩鸾翮，底事碎龙泉。鵩起长沙赋，麟终曲阜编。域中君道广，海内我情偏。乍失疑犹见，沈思悟绝缘。生前不忍别，死后向谁宣。为此情难尽，弥令忆更缠。本家清渭曲，归葬旧茔边。永去长安道，徒闻京兆阡。旌车出郊甸，乡国隐云天。定作无期别，宁同旧日旋。候门家属苦，行路国人怜。送客哀难进，征途泥复前。赠言为挽曲，奠席是离筵。念昔同携手，风期不暂捐。南山俱隐逸，东洛类神仙。未省音容间，那堪生死迁。花时金谷饮，月夜竹林眠。满地传都赋，倾朝看药船。群公咸属目，微物敢齐肩。谬合同人旨，而将玉树连。不期先挂剑，长恐后施鞭。为善吾无矣，知音子绝焉。琴声纵不没，终亦继悲弦。
哭祖六自虚
作者：王维
朝代：唐

否极尝闻泰，嗟君独不然。
悯凶纔稚齿，羸疾主中年。
余力文章秀，生知礼乐全。
翰留天帐览，词入帝宫传。
国讶终军少，人知贾谊贤。
公卿尽虚左，朋识共推先。
不恨依穷辙，终期济巨川。
才雄望羔雁，寿促背貂蝉。
福善闻前录，歼良昧上玄。
何辜铩鸾翮，底事碎龙泉。
鵩起长沙赋，麟终曲阜编。
域中君道广，海内我情偏。
乍失疑犹见，沈思悟绝缘。
生前不忍别，死后向谁宣。
为此情难尽，弥令忆更缠。
本家清渭曲，归葬旧茔边。
永去长安道，徒闻京兆阡。
旌车出郊甸，乡国隐云天。
定作无期别，宁同旧日旋。
候门家属苦，行路国人怜。
送客哀难进，征途泥復前。
赠言为挽曲，奠席是离筵。
念昔同携手，风期不暂捐。
南山俱隐逸，东洛类神仙。
未省音容间，那堪生死迁。
花时金谷饮，月夜竹林眠。
满地传都赋，倾朝看药船。
羣公咸属目，微物敢齐肩。
谬合同人旨，而将玉树连。
不期先挂劒，长恐后施鞭。
为善吾无矣，知音子绝焉。
琴声纵不没，终亦继悲弦。
哭祖六自虚（时年十八）
作者：王维
朝代：唐

否极尝闻泰，嗟君独不然。悯凶才稚齿，羸疾主中年。馀力文章秀，生知礼乐全。翰留天帐览，词入帝宫传。国讶终军少，人知贾谊贤。公卿尽虚左，朋识共推先。不恨依穷辙，终期济巨川。才雄望羔雁，寿促背貂蝉。福善闻前录，歼良昧上玄。何辜铩鸾翮，底事碎龙泉。鵩起长沙赋，麟终曲阜编。域中君道广，海内我情偏。乍失疑犹见，沉思悟绝缘。生前不忍别，死后向谁宣。为此情难尽，弥令忆更缠。本家清渭曲，归葬旧茔边。永去长安道，徒闻京兆阡。旌车出郊甸，乡国隐云天。定作无期别，宁同旧日旋。候门家属苦，行路国人怜。送客哀难进，征途泥复前。赠言为挽曲，奠席是离筵。念昔同携手，风期不暂捐。南山俱隐逸，东洛类神仙。未省音容间，那堪生死迁。花时金谷饮，月夜竹林眠。满地传都赋，倾朝看药船。群公咸属目，微物敢齐肩。谬合同人旨，而将玉树连。不期先挂剑，长恐后施鞭。为善吾无矣，知音子绝焉。琴声纵不没，终亦继悲弦。
哭褚司马
作者：王维
朝代：唐

妄识皆心累，浮生定死媒。
谁言老龙吉，未免伯牛灾。
故有求仙药，仍余遁俗杯。
山川秋树苦，窗户夜泉哀。
尚忆青骡去，宁知白马来。
汉臣修史记，莫蔽褚生才。
哭褚司马
作者：王维
朝代：唐

妄识皆心累，浮生定死媒。
谁言老龙吉，未免伯牛灾。
故有求仙药，仍余遯俗杯。
山川秋树苦，窗户夜泉哀。
尚忆青骡去，宁知白马来。
汉臣修史记，莫蔽褚生才。
哭褚司马
作者：王维
朝代：唐
体裁：五言排律

妄识皆心累，浮生定死媒。谁言老龙吉，未免伯牛灾。故有求仙药，仍馀遁俗杯。山川秋树苦，窗户夜泉哀。尚忆青骡去，宁知白马来。汉臣修史记，莫蔽褚生才。
喜祖三至留宿
作者：王维
朝代：唐

门前洛阳客，下马拂征衣。
不枉故人驾，平生多掩扉。
行人返深巷，积雪带余晖。
早岁同袍者，高车何处归。
喜祖三至留宿
作者：王维
朝代：唐
体裁：五言律诗

门前洛阳客，下马拂征衣。不枉故人驾，平生多掩扉。行人返深巷，积雪带馀晖。早岁同袍者，高车何处归。
夏日过青龙寺谒操禅师
作者：王维
朝代：唐

龙钟一老翁，徐步谒禅宫。
欲问义心义，遥知空病空。
山河天眼裏，世界法身中。
莫怪销炎热，能生大地风。
夏日过青龙寺谒操禅师（与裴迪同作）
作者：王维
朝代：唐

龙钟一老翁，徐步谒禅宫。欲问义心义，遥知空病空。山河天眼里，世界法身中。莫怪销炎热，能生大地风。
大同殿柱产玉芝龙池上有庆云神光照殿百官共覩圣恩便赐宴乐敢书即事
作者：王维
朝代：唐

欲笑周文歌宴镐，遥轻汉武乐横汾。
岂知玉殿生三秀，共欢天意同人意，万岁千秋奉圣君。
大同殿柱产玉芝龙池上有庆云神光照殿百官共覩圣恩便赐宴乐敢书即事
作者：王维
朝代：唐

欲笑周文歌宴镐，遥轻汉武乐横汾。
岂知玉殿生三秀，讵有铜池出五云。
陌上尧樽倾北斗，楼前舜乐动南熏。
共欢天意同人意，万岁千秋奉圣君。
大同殿柱产玉芝，龙池上有庆云神光照殿，百
作者：王维
朝代：唐
体裁：七言律诗

欲笑周文歌宴镐，遥轻汉武乐横汾。岂知玉殿生三秀，讵有铜池出五云。陌上尧樽倾北斗，楼前舜乐动南薰。共欢天意同人意，万岁千秋奉圣君。
夷门歌
作者：王维
朝代：唐

七雄雄雌犹未分，攻城杀将何纷纷。
秦兵益围邯郸急，亥为屠肆鼓刀人，嬴乃夷门抱关者。
非但慷慨献良谋，
夷门歌
作者：王维
朝代：唐
体裁：古风

七雄雄雌犹未分，攻城杀将何纷纷。秦兵益围邯郸急，魏王不救平原君。公子为嬴停驷马，执辔愈恭意愈下。亥为屠肆鼓刀人，嬴乃夷门抱关者。非但慷慨献良谋，意气兼将身命酬。向风刎颈送公子，七十老翁何所求。
奉和圣制上巳于望春亭观禊饮应制
作者：王维
朝代：唐
体裁：五言排律

长乐青门外，宜春小苑东。楼开万井上，辇过百花中。画鹢移仙妓，金貂列上公。清歌邀落日，妙舞向春风。渭水明秦甸，黄山入汉宫。君王来祓禊，灞浐亦朝宗。
奉和圣制与太子诸王三月三日龙池春禊应制
作者：王维
朝代：唐
体裁：五言排律

故事修春禊，新宫展豫游。明君移凤辇，太子出龙楼。赋掩陈王作，杯如洛水流。金人来捧剑，画鹢去回舟。苑树浮宫阙，天池照冕旒。宸章在云表，垂象满皇州。
奉和圣制与太子诸王三月三日龙池春禊应制
作者：王维
朝代：唐

故事修春禊，新宫展豫游。
明君移凤辇，太子出龙楼。
赋掩陈王作，桮如洛水流。
金人来捧劒，画鹢去回舟。
苑树浮宫阙，天池照冕旒。
宸章在云表，垂象满皇州。
奉和圣制从蓬莱向兴庆阁道中……
作者：王维
朝代：唐

渭水自萦秦塞曲，黄山旧绕汉宫斜。銮舆迥出千门柳，阁道回看上苑花。云里帝城双凤阙，雨中春树万人家。为乘阳气行时令，不是宸游重物华。
奉和圣制从蓬莱向兴庆阁道中留春雨中春望之作应制
作者：王维
朝代：唐

渭水自萦秦塞曲，黄山旧绕汉宫斜。
銮舆迥出千门柳，为乘阳气行时令，不是宸游玩物华。
奉和圣制从蓬莱向兴庆阁道中留春雨中春望之作应制
作者：王维
朝代：唐
体裁：诗

渭水自萦秦塞曲，黄山旧绕汉宫斜。銮舆迥出千门柳，阁道回看上苑花。云里帝城双凤阙，雨中春树万人家。为乘阳气行时令，不是宸游玩物华。
奉和圣制从蓬莱向兴庆阁道中留春雨中春望之作应制
作者：王维
朝代：唐

渭水自萦秦塞曲，黄山旧遶汉宫斜。
銮舆迥出千门柳，阁道回看上苑花。
云裏帝城双凤阙，雨中春树万人家。
为乘阳气行时令，不是宸游玩物华。
奉和圣制十五夜然灯继以酺宴应制
作者：王维
朝代：唐
体裁：五言排律

上路笙歌满，春城漏刻长。游人多昼日，明月让灯光。鱼钥通翔凤，龙舆出建章。九衢陈广乐，百福透名香。仙伎来金殿，都人绕玉堂。定应偷妙舞，从此学新妆。奉引迎三事，司仪列万方。愿将天地寿，同以献君王。
奉和圣制十五夜然灯继以酺宴应制
作者：王维
朝代：唐

上路笙歌满，春城漏刻长。
游人多昼日，明月让灯光。
鱼钥通翔凤，龙舆出建章。
九衢陈广乐，百福透名香。
仙伎来金殿，都人遶玉堂。
定应偷妙舞，从此学新妆。
奉引迎三事，司仪列万方。
愿将天地寿，同以献君王。
奉和圣制天长节赐宰臣歌应制
作者：王维
朝代：唐

太阳升兮照万方，开阊阖兮临玉堂。
俨冕旒兮垂衣裳，金天净兮丽三光。
彤庭曙兮延八荒，德合天兮礼神徧。
灵芝生兮庆云见，唐尧后兮稷卨臣。
匝宇宙兮华胥人，尽九服兮皆四邻，干降瑞兮坤降珍。
奉和圣制天长节赐宰臣歌应制
作者：王维
朝代：唐

太阳升兮照万方，开阊阖兮临玉堂。俨冕旒兮垂衣裳，金天净兮丽三光。彤庭曙兮延八荒，德合天兮礼神遍。灵芝生兮庆云见，唐尧后兮稷卨臣。匝宇宙兮华胥人，尽九服兮皆四邻，乾降瑞兮坤降珍。
奉和圣制天长节赐宰臣歌应制
作者：王维
朝代：唐

太阳升兮照万方，开阊阖兮临玉堂，俨冕旒兮垂衣裳。
金天净兮丽三光，彤庭曙兮延八荒。
德合天兮礼神遍，尽九服兮皆四邻，干降瑞兮坤降珍。
奉和圣制幸玉真公主山庄因题石壁十韵之作应制
作者：王维
朝代：唐

碧落风烟外，瑶台道路赊。
如何连帝苑，别自有仙家。
此地回鸾驾，缘溪转翠华。
洞中开日月，窗裏发云霞。
庭养冲天鹤，溪流上汉查。
种田生白玉，泥灶化丹砂。
谷静泉逾响，山深日易斜。
御羹和石髓，香饭进胡麻。
大道今无外，长生讵有涯。
还瞻九霄上，来往五云车。
奉和圣制幸玉真公主山庄因题石壁十韵之作应制
作者：王维
朝代：唐

碧落风烟外，瑶台道路赊。
如何连帝苑，别自有仙家。
此地回鸾驾，缘溪转翠华。
洞中开日月，窗裏发云霞。
庭养冲天鹤，溪流上汉查。
种田生白玉，泥竈化丹砂。
谷静泉逾响，山深日易斜。
御羹和石髓，香饭进胡麻。
大道今无外，长生讵有涯。
还瞻九霄上，来往五云车。
奉和圣制幸玉真公主山庄因题石壁十韵之作应制
作者：王维
朝代：唐

碧落风烟外，瑶台道路赊。如何连帝苑，别自有仙家。此地回鸾驾，缘溪转翠华。洞中开日月，窗里发云霞。庭养冲天鹤，溪流上汉查。种田生白玉，泥灶化丹砂。谷静泉逾响，山深日易斜。御羹和石髓，香饭进胡麻。大道今无外，长生讵有涯。还瞻九霄上，来往五云车。
奉和圣制幸玉真公主山庄因题石壁十韵之作应制
作者：王维
朝代：唐

碧落风烟外，瑶台道路赊。如何连帝苑，别自有仙家。此地回鸾驾，缘谿转翠华。洞中开日月，窗里发云霞。庭养冲天鹤，溪流上汉查。种田生白玉，泥灶化丹砂。谷静泉逾响，山深日易斜。御羹和石髓，香饭进胡麻。大道今无外，长生讵有涯。还瞻九霄上，来往五云车。
奉和圣制庆玄元皇帝玉像之作应制
作者：王维
朝代：唐

明君梦帝先，宝命上齐天。
秦后徒闻乐，周王耻卜年。
玉京移大像，金箓会羣仙。
承露调天供，临空敞御筵。
斗回迎寿酒，山近起鑪烟。
愿奉无为化，斋心学自然。
奉和圣制庆玄元皇帝玉像之作应制
作者：王维
朝代：唐
体裁：五言排律

明君梦帝先，宝命上齐天。秦后徒闻乐，周王耻卜年。玉京移大像，金箓会群仙。承露调天供，临空敞御筵。斗回迎寿酒，山近起炉烟。愿奉无为化，斋心学自然。
奉和圣制御春明楼临右相园亭赋乐贤诗应制
作者：王维
朝代：唐
体裁：古风

复道通长乐，青门临上路。遥闻凤吹喧，闇识龙舆度。褰旒明四目，伏槛纡三顾。小苑接侯家，飞甍映宫树。商山原上碧，浐水林端素。银汉下天章，琼筵承湛露。将非富人宠，信以平戎故。从来简帝心，讵得回天步。
奉和圣制御春明楼临右相园亭赋乐贤诗应制
作者：王维
朝代：唐

复道通长乐，青门临上路。
遥闻凤吹喧，闇识龙舆度。
褰旒明四目，伏槛纡三顾。
小苑接侯家，飞甍暎宫树。
商山原上碧，浐水林端素。
银汉下天章，琼筵承湛露。
将非富人宠，信以平戎故。
从来简帝心，讵得迴天步。
奉和圣制暮春送朝集使归郡应制
作者：王维
朝代：唐
体裁：五言排律

万国仰宗周，衣冠拜冕旒。玉乘迎大客，金节送诸侯。祖席倾三省，褰帷向九州。杨花飞上路，槐色荫通沟。来预钧天乐，归分汉主忧。宸章类河汉，垂象满中州。
奉和圣制登降圣观与宰臣等同望应制
作者：王维
朝代：唐

凤扆朝碧落，龙图耀金镜。
维岳降二臣，戴天临万姓。
山川八校满，井邑三农竟。
比屋皆可封，谁家不相庆。
林疎远村出，野旷寒山静。
帝城云裏深，渭水天边映。
佳气含风景，颂声溢歌咏。
端拱能任贤，弥彰圣君圣。
奉和圣制登降圣观与宰臣等同望应制
作者：王维
朝代：唐

凤扆朝碧落，龙图耀金镜。
维岳降二臣，戴天临万姓。
山川八校满，井邑三农竟。
比屋皆可封，谁家不相庆。
林疏远村出，野旷寒山静。
帝城云裏深，渭水天边映。
佳气含风景，颂声溢歌咏。
端拱能任贤，弥彰圣君圣。
奉和圣制登降圣观与宰臣等同望应制
作者：王维
朝代：唐
体裁：古风

凤扆朝碧落，龙图耀金镜。维岳降二臣，戴天临万姓。山川八校满，井邑三农竟。比屋皆可封，谁家不相庆。林疏远村出，野旷寒山静。帝城云里深，渭水天边映。佳气含风景，颂声溢歌咏。端拱能任贤，弥彰圣君圣。
奉和圣制赐史供奉曲江讌应制
作者：王维
朝代：唐
体裁：五言律诗

侍从有邹枚，琼筵就水开。言陪柏梁宴，新下建章来。对酒山河满，移舟草树回。天文同丽日，驻景惜行杯。
奉和圣制送不蒙都护兼鸿胪卿归安西应制
作者：王维
朝代：唐

上卿增命服，都护扬归斾。
杂虏尽朝周，诸胡皆自郐。
鸣笳瀚海曲，按节阳关外。
落日下河源，寒山静秋塞。
万方氛祲息，六合干坤大。
无战是天心，天心同覆载。
奉和圣制送不蒙都护兼鸿胪卿归安西应制
作者：王维
朝代：唐
体裁：古风

上卿增命服，都护扬归旆。杂虏尽朝周，诸胡皆自郐。鸣笳瀚海曲，按节阳关外。落日下河源，寒山静秋塞。万方氛祲息，六合乾坤大。无战是天心，天心同覆载。
奉和圣制送不蒙都护兼鸿胪卿归安西应制
作者：王维
朝代：唐

上卿增命服，都护扬归旆。
杂虏尽朝周，诸胡皆自郐。
鸣笳瀚海曲，按节阳关外。
落日下河源，寒山静秋塞。
万方氛祲息，六合干坤大。
无战是天心，天心同覆载。
奉和圣制重阳节宰臣及羣官上寿应制
作者：王维
朝代：唐

四海方无事，三秋大有年。
百生无此日，万寿愿齐天。
芍药和金鼎，茱萸插玳筵。
玉堂开右个，天乐动宫悬。
御柳疎秋景，城鸦拂曙烟。
无穷菊花节，长奉柏梁篇。
奉和圣制重阳节宰臣及群官上寿应制
作者：王维
朝代：唐
体裁：五言排律

四海方无事，三秋大有年。百生无此日，万寿愿齐天。芍药和金鼎，茱萸插玳筵。玉堂开右个，天乐动宫悬。御柳疏秋景，城鸦拂曙烟。无穷菊花节，长奉柏梁篇。
奉和杨驸马六郎秋夜即事
作者：王维
朝代：唐
体裁：五言律诗

高楼月似霜，秋夜郁金堂。对坐弹卢女，同看舞凤凰。少儿多送酒，小玉更焚香。结束平阳骑，明朝入建章。
奉寄韦太守陟
作者：王维
朝代：唐
体裁：古风

荒城自萧索，万里山河空。天高秋日迥，嘹唳闻归鸿。寒塘映衰草，高馆落疏桐。临此岁方晏，顾景咏悲翁。故人不可见，寂寞平陵东。
奉寄韦太守陟
作者：王维
朝代：唐

荒城自萧索，万里山河空。
天高秋日逈，嘹唳闻归鸿。
寒塘映衰草，高馆落疎桐。
临此岁方[晏]，顾景咏悲翁。
故人不可见，寂寞平陵东。
奉送六舅归陆浑
作者：王维
朝代：唐
体裁：古风

伯舅吏淮泗，卓鲁方喟然。悠哉自不竞，退耕东皋田。条桑腊月下，种杏春风前。酌醴赋归去，共知陶令贤。
孟城坳
作者：王维
朝代：唐

新家孟城口，古木余衰柳。来者复为谁？空悲昔人有。
宝盖岩神楼外联
作者：王维
朝代：唐
体裁：联

浩劫三千皇春帝夏；洞天二十北坎南离。
宿郑州
作者：王维
朝代：唐
体裁：古风

朝与周人辞，暮投郑人宿。他乡绝俦侣，孤客亲僮仆。宛洛望不见，秋霖晦平陆。田父草际归，村童雨中牧。主人东皋上，时稼绕茅屋。虫思机杼悲，雀喧禾黍熟。明当渡京水，昨晚犹金谷。此去欲何言，穷边徇微禄。
宿郑州
作者：王维
朝代：唐

朝与周人辞，暮投郑人宿。
他乡绝俦侣，孤客亲僮仆。
宛洛望不见，秋霖晦平陆。
田父草际归，村童雨中牧。
主人东皋上，时稼遶茅屋。
虫思机杼悲，雀喧禾黍熟。
明当渡京水，昨晚犹金谷。
此去欲何言，穷边狥微禄。
寄崇梵僧
作者：王维
朝代：唐

崇梵僧。
崇梵僧。
秋归覆釜春不还。
落花啼鸟纷纷乱。
涧户山窗寂寂闲。
峡里谁知有人事。
郡中遥望空云山。
寄崇梵僧
作者：王维
朝代：唐

崇梵僧，崇梵僧，秋归覆釜春不还。
落花啼鸟纷纷乱，涧户山窗寂寂闲。
峡裏谁知有人事，郡中遥望空云山。
寄崇梵僧（崇梵寺近东阿覆釜村）
作者：王维
朝代：唐

崇梵僧，崇梵僧，秋归覆釜春不还。落花啼鸟纷纷乱，涧户山窗寂寂闲。峡里谁知有人事，郡中遥望空云山。
寄河上段十六
作者：王维
朝代：唐
体裁：七言绝句

与君相见即相亲，闻道君家在孟津。为见行舟试借问，客中时有洛阳人。
寄荆州张丞相
作者：王维
朝代：唐
体裁：五言律诗

所思竟何在，怅望深荆门。举世无相识，终身思旧恩。方将与农圃，艺植老丘园。目尽南飞雁，何由寄一言。
寄荆州张丞相
作者：王维
朝代：唐

所思竟何在，怅望深荆门。
举世无相识，终身思旧恩。
方将与农圃，艺植老丘园。
目尽南飞鴈，何由寄一言。
寒食城东即事
作者：王维
朝代：唐

清溪一道穿桃李，演漾绿蒲涵白芷。
溪上人家凡几家，少年分日作遨游，不用清明兼上巳。
寒食城东即事
作者：王维
朝代：唐
体裁：诗

清溪一道穿桃李，演漾绿蒲涵白芷。溪上人家凡几家，落花半落东流水。蹴踘屡过飞鸟上，秋千竞出垂杨里。少年分日作遨游，不用清明兼上巳。
寒食城东即事
作者：王维
朝代：唐

清溪一道穿桃李，演漾绿蒲涵白芷。
溪上人家凡几家，落花半落东流水。
蹴鞠屡过飞鸟上，秋韆竞出垂杨裏。
少年分日作遨游，不用清明兼上巳。
寒食城东即事
作者：王维
朝代：唐

清溪一道穿桃李，演漾绿蒲涵白芷。溪上人家凡几家，落花半落东流水。蹴鞠屡过飞鸟上，鞦韆竞出垂杨里。少年分日作遨游，不用清明兼上巳。
寒食汜上作（一作途中口号）
作者：王维
朝代：唐
体裁：七言绝句

广武城边逢暮春，汶阳归客泪沾巾。落花寂寂啼山鸟，杨柳青青渡水人。
寓言二首
作者：王维
朝代：唐

〔次首律髓入侠少类。题曰杂诗。作卢象诗。〕
朱绂谁家子。
无乃金张孙。
骊驹从白马。
出入铜龙门。
问尔何功德。
多承明主恩。
斗鸡平乐馆。
射雉上林园。
曲陌车骑盛。
高堂珠翠繁。
奈何轩冕贵。
不与布衣言。
君家御沟上。
垂柳夹朱门。
列鼎会中贵。
鸣珂朝至尊。
生死在八议。
穷达由一言。
须识苦寒士。
莫矜狐白温。
寓言二首·一
作者：王维
朝代：唐

朱绂谁家子，无乃金张孙。
骊驹从白马，出入铜龙门。
问尔何功德，多承明主恩。
鬬鸡平乐馆，射雉上林园。
曲陌车骑盛，高堂珠翠繁。
奈何轩冕贵，不与布衣言。
寓言二首·二
作者：王维
朝代：唐

君家御沟上，垂柳夹朱门。
列鼎会中贵，鸣珂朝至尊。
生死在八议，穷达由一言。
须识苦寒士，莫矜狐白温。
寓言二首·其一
作者：王维
朝代：唐

朱绂谁家子，无乃金张孙。骊驹从白马，出入铜龙门。问尔何功德，多承明主恩。斗鸡平乐馆，射雉上林园。曲陌车骑盛，高堂珠翠繁。奈何轩冕贵，不与布衣言。
寓言二首（次首《律髓》入侠少类，作卢象《杂诗》）
作者：王维
朝代：唐

朱绂谁家子，无乃金张孙。骊驹从白马，出入铜龙门。问尔何功德，多承明主恩。斗鸡平乐馆，射雉上林园。曲陌车骑盛，高堂珠翠繁。奈何轩冕贵，不与布衣言。君家御沟上，垂柳夹朱门。列鼎会中贵，鸣珂朝至尊。生死在八议，穷达由一言。须识苦寒士，莫矜狐白温。
少年行四首【其一】
作者：王维
朝代：唐
体裁：诗

【其一】
新丰美酒斗十千，咸阳游侠多少年。
相逢意气为君饮，系马高楼垂柳边。
少年行四首【其三】
作者：王维
朝代：唐
体裁：诗

【其三】
一身能擘两雕弧，虏骑千重只似无。
偏坐金鞍调白羽，纷纷射杀五单于。
少年行四首【其二】
作者：王维
朝代：唐
体裁：诗

【其二】
出身仕汉羽林郎，初随骠骑战渔阳。
孰知不向边庭苦，纵死犹闻侠骨香。
少年行四首【其四】
作者：王维
朝代：唐
体裁：诗

【其四】
汉家君臣欢宴终，高议云台论战功。
天子临轩赐侯印，将军佩出明光宫。
山中寄诸弟妹
作者：王维
朝代：唐

山中多法侣，禅诵自为羣。
城郭遥相望，唯应见白云。
山中寄诸弟妹
作者：王维
朝代：唐
体裁：五言绝句

山中多法侣，禅诵自为群。城郭遥相望，唯应见白云。
山中示弟
作者：王维
朝代：唐
体裁：五言排律

山林吾丧我，冠带尔成人。莫学嵇康懒，且安原宪贫。山阴多北户，泉水在东邻。缘合妄相有，性空无所亲。安知广成子，不是老夫身。
山居即事
作者：王维
朝代：唐
体裁：诗

寂寞掩柴扉，苍茫对落晖。鹤巢松树遍，人访荜门稀。绿竹含新粉，红莲落故衣。渡头烟火起，处处采菱归。
山居秋暝
作者：王维
朝代：唐
体裁：诗

空山新雨后，天气晚来秋。明月松间照，清泉石上流。竹喧归浣女，莲动下渔舟。随意春芳歇，王孙自可留。
山茱萸
作者：王维
朝代：唐
体裁：五言绝句

朱实山下开，清香寒更发。幸与丛桂花，窗前向秋月。
崔九弟欲往南山马上口号与别
作者：王维
朝代：唐
体裁：五言绝句

城隅一分手，几日还相见。山中有桂花，莫待花如霰。
崔兴宗写真咏
作者：王维
朝代：唐
体裁：五言绝句

画君年少时，如今君已老。今时新识人，知君旧时好。
崔濮阳兄季重前山兴（山西去亦对维门）
作者：王维
朝代：唐
体裁：古风

秋色有佳兴，况君池上闲。悠悠西林下，自识门前山。千里横黛色，数峰出云间。嵯峨对秦国，合沓藏荆关。残雨斜日照，夕岚飞鸟还。故人今尚尔，叹息此颓颜。
左掖梨花（一作海棠。与丘为、皇甫冉同作）
作者：王维
朝代：唐
体裁：五言绝句

闲洒阶边草，轻随箔外风。黄莺弄不足，衔入未央宫。
座上走笔赠薛璩慕容损
作者：王维
朝代：唐

希世无高节，绝迹有卑栖。
君徒视人文，吾固和天倪。
缅然万物始，及与羣物齐。
分地依后稷，用天信重黎。
春风何豫人，令我思东溪。
草色有佳意，花枝稍含荑。
更待风景好，与君藉萋萋。
座上走笔赠薛璩慕容损
作者：王维
朝代：唐
体裁：古风

希世无高节，绝迹有卑栖。君徒视人文，吾固和天倪。缅然万物始，及与群物齐。分地依后稷，用天信重黎。春风何豫人，令我思东溪。草色有佳意，花枝稍含荑。更待风景好，与君藉萋萋。
归嵩山作
作者：王维
朝代：唐
体裁：诗

清川带长薄，车马去闲闲。流水如有意，暮禽相与还。荒城临古渡，落日满秋山。迢递嵩高下，归来且闭关。